cyanic-selkie/wikianc huggingface dataset:
സോൻജ ഡേവിസ്
പുറംകണ്ണികൾ
വർഗ്ഗം:1923-ൽ ജനിച്ചവർ വർഗ്ഗം:2005-ൽ മരിച്ചവർ
മാസ്റ്റർ രഘു (കരൺ)
മാസ്റ്റർ രഘു എന്ന പേരിൽ പൊതുവായി അറിയപ്പെടുന്ന നടന് പഴയ കാലത്ത് മലയാള സിനിമയിലെ ബാലതാരം ആയിരുന്നു.
ജീവിത രേഖ
ജനനം 1969 ആഗസ്റ്റ് 19 ന് തമിഴ്നാട്ടിൽ. യഥാർത്ഥ പേരു് രഘുകേശവൻ. 50 ൽ ഏറെ മലയാള സിനിമകളിൽ മാസ്റ്റർ രഘു എന്ന പേരിൽ ബാലതാരമായി അഭിനയിച്ചിട്ടുണ്ട്. 1972 ൽ അച്ഛനും ബാപ്പയും എന്ന മലയാള ചിത്രത്തിലാണ് ആദ്യം അഭിനയിക്കുന്നത്. കൌമാര പ്രായത്തിൽ അഭിനയിച്ച ഇണ, കുയിലിനെ തേടി എന്നീ ചിത്രങ്ങൾ വമ്പൻ ഹിറ്റുകൾ ആയിരുന്നു. മുതിർന്നതിനു ശേഷം രഘു എന്ന പേരിൽ ഏതാനു മലയാള സിനിമകളിൽ അഭിനയിച്ചിരുന്നു. 1974 ൽ രാജഹംസം എന്ന ചിത്രത്തിലെ അഭിനയത്തിന് മികച്ച ബാലതാരത്തിനുള്ള അവാർഡ് നേടിയിരുന്നു. പിന്നീട് 1975ൽ പ്രയാണം, സ്വാമി അയ്യപ്പൻ എന്നീ ചിത്രങ്ങളിലെ അഭിനയത്തിനും ആ വർഷത്തെ മികച്ച ബാലതാരത്തിനുള്ള അവാർഡ് നേടി. അനേകം ചിത്രങ്ങളിൽ ഡബ്ബിംഗ് ആർട്ടിസ്റ്റായും ജോലി ചെയ്തിട്ടുണ്ട്. മുതിർന്നതിനു ശേഷം പൂർണ്ണമായും തമിഴ് സിനിമയിലേയ്ക്ക് ചേക്കേറി. ബാല്യ കാലത്തിനു ശേഷം അണ്ണാമലൈ എന്ന ചിത്രത്തിൽ രജനീ കാന്തിനൊപ്പവും നമ്മവർ എന്ന ചിത്രത്തിൽ കമൽഹാസനൊപ്പവുമുള്ള അഭിനയം ശ്രദ്ധിക്കപ്പെട്ടു. ഈ ചിത്രം മുതൽ കരൺ എന്ന പുതിയ പേരിലാണ് തമിഴിൽ അറിയപ്പെടുന്നത്. അനേകം തമിഴ് സിനിമകളില് വിജയ്, അജിത് എന്നീ നായകന്മാരോടൊപ്പം പ്രത്യക്ഷപ്പെട്ടിട്ടുണ്ട്.
കേരള പൊതുമരാമത്ത് വകുപ്പ്
കേരള സർക്കാരിനു കീഴിലുള്ള ഒരു പ്രധാന വകുപ്പാണ് കേരള പൊതുമരാമത്ത് വകുപ്പ് (Kerala Public Works Department, KPWD). സർക്കാർ കെട്ടിടങ്ങൾ, റോഡുകൾ, പാലങ്ങൾ എന്നിവയുടെ നിർമ്മാണവും പരിപാലനവുമാണ് ഈ വകുപ്പിന്റെ കർത്തവ്യം. 1956-ൽ കേരളം രൂപീകൃതമായതോടെയാണ് സംസ്ഥാന പൊതു മരാമത്ത് വകുപ്പ് പ്രവർത്തനം ആരംഭിച്ചത്.
ചരിത്രം
ബ്രിട്ടീഷുകാരുടെ ഭരണകാലത്ത് കൊച്ചിയിൽ നിർമ്മാണ പ്രവർത്തനങ്ങൾ നടത്തുന്നതിനായി ബ്രിട്ടീഷ് റെസിഡന്റിന്റെ അധികാരപരിധിയിൽ പബ്ലിക് വർക്ക്സ് കമ്മീഷൻ എന്നൊരു ഡിപ്പാർട്ട്മെന്റ് പ്രവർത്തിച്ചിരുന്നു. റോഡുകളുടെയും കൊട്ടാരങ്ങളുടെയും നിർമ്മാണപ്രവർത്തനങ്ങളുടെ മേൽനോട്ടത്തിനായി 1825-ൽ കൊച്ചിയിൽ മരാമത്ത് വകുപ്പ് രൂപീകൃതമായി.
1901-ൽ തിരുവിതാംകൂറിലും കൊച്ചിയിലും പൊതുമരാമത്ത് വകുപ്പുകൾ സ്ഥാപിക്കുവാനും ഇരു രാജ്യങ്ങളിലും പി.ഡബ്ല്യൂ.ഡി. എഞ്ചിനിയർമാർ ഉൾപ്പെടുന്ന ഒരു സ്ഥിരം ജോയിന്റ് കമ്മീഷൻ രൂപീകരിക്കുവാനും ധാരണയായി. തിരുവിതാംകൂർ മരാമത്തിന്റെ ചുമതല ഒരു ചീഫ് എഞ്ചിനിയറും കൊച്ചിൻ മരാമത്തിന്റെ ചുമതല ദിവാൻ പേഷ്കാറും (സ്റ്റേറ്റ് സെക്രട്ടറി) നിർവ്വഹിച്ചു. 1949-ൽ തിരുകൊച്ചി സംയോജനം നടന്നതോടെ ഇരു വകുപ്പുകളും ചേർത്ത് കേരള പി.ഡബ്ല്യു.ഡി. രൂപീകൃതമായി. നിലവിൽ എട്ടു ചീഫ് എഞ്ചിനിയർമാർ, 25 സൂപ്രണ്ട്  എഞ്ചിനിയർമാർ, 76 എക്സിക്യൂട്ടീവ് എഞ്ചിനിയർമാർ, 289 അസിസ്റ്റ്ന്റ് എക്സിക്യൂട്ടീവ് എഞ്ചിനിയർമാർ, 639 അസിസ്റ്റ്ന്റ് എഞ്ചിനിയർമാർ എന്നിവരോടൊപ്പം മറ്റു ജീവനക്കാരും ഈ വകുപ്പിൽ പ്രവർത്തിക്കുന്നുണ്ട്.
വകുപ്പിനെക്കുറിച്ച്
ക്യാബിനറ്റ് പദവിയുള്ള ഒരു മുതിർന്ന മന്ത്രിയാണ് പൊതുമരാമത്ത് വകുപ്പിന്റെ ചുമതല നിർവ്വഹിക്കുക. നിലവിൽ പി.എ. മുഹമ്മദ് റിയാസ് ആണ് കേരള പൊതുമരാമത്ത് വകുപ്പ് മന്ത്രി. ഇദ്ദേഹത്തെ സഹായിക്കുന്നതിനായി പൊതുമരാമത്ത് വകുപ്പ് സെക്രട്ടറി എന്ന പദവിയിൽ സംസ്ഥാനത്തെ മുതിർന്ന ഒരു ഐ.എ.എസ് ഉദ്യോഗസ്ഥനും ഉണ്ടാകും. ഒരു സാങ്കേതിക വകുപ്പായതിനാൽ ചീഫ് എഞ്ചിനിയർമാരുടെയും സാങ്കേതിക ഉപദേഷ്ടാക്കളുടെയും ഒരു സമിതിയും പൊതുമരാമത്ത് വകുപ്പിനുണ്ട്.
വിഭാഗങ്ങൾ
പൊതുമരാമത്ത് വകുപ്പിന് എട്ടു വിഭാഗങ്ങളാണുള്ളത്. ഓരോ വിഭാഗത്തിന്റെയും മേധാവി ഒരു ചീഫ് എഞ്ചിനിയർ ആയിരിക്കും.
സംസ്ഥാന ഹൈവേകൾ, ലോക്കൽ റോഡുകൾ, നഗരപാതകൾ എന്നിവയുടെ മേൽനോട്ടം വഹിക്കുന്ന വിഭാഗം.
പാലങ്ങളുടെയും നിർമ്മാണവും സംരക്ഷണവുമാണ് ഈ വിഭാഗത്തിന്റെ ധർമ്മം.
ചില സർക്കാർ ഏജൻസികളുടേത് ഒഴികെ മറ്റെല്ലാ സർക്കാർ കെട്ടിടങ്ങളുടെയും നിർമ്മിതികളുടെയും നിർമ്മാണവും പരിപാലനവും കൈകാര്യം ചെയ്യുന്ന വിഭാഗം. ഭൂരിഭാഗം സർക്കാർ ഗസ്റ്റ് ഹൗസുകളും കൊട്ടാരങ്ങളും പൊതുമരാമത്ത് വകുപ്പിന്റെ ഉടമസ്ഥതയിലാണ്. ചില കെട്ടിടങ്ങൾ വിനോദസഞ്ചാര വകുപ്പിനും റെവന്യൂ വകുപ്പിനും വിട്ടുകൊടുത്തിട്ടുണ്ട്. പുതിയ നിർമ്മാണ പദ്ധികളുടെ മേൽനോട്ടം നിർവ്വഹിക്കുന്ന വിഭാഗം. ഈ വിഭാഗത്തിന്റെ ഭരണനിർവഹണ മേധാവി ഒരു ഐ.എ.എസ് ഓഫീസർ ആയിരിക്കും, സാങ്കേതിക ഭാഗം മേധാവി ഒരു ചീഫ് എഞ്ചിനിയറാണ്.
ഡിവിഷൻ തലത്തിലുള്ള മേൽനോട്ടത്തിനായി റോഡ്സ് ആൻഡ് ബ്രിഡ്ജസ് വിഭാഗത്തിനും ബിൽഡിംഗ്സ് ആൻഡ് ലോക്കൽ വർക്ക്സ് വിഭാഗത്തിനും മൂന്ന് സർക്കിളുകൾ വീതമുണ്ട്. രണ്ടു വിഭാഗങ്ങൾക്കും ജില്ലാ തലത്തിൽ ഒരു ഡിവിഷനുണ്ട്. കോടതികളുടെ നിർമ്മാണപ്രവർത്തനങ്ങൾക്കു മേൽനോട്ടം വഹിക്കുന്നതിനായി ബിൽഡിംഗ്സ് വിഭാഗത്തിന് ഒരു ജുഡീഷ്യൽ സർക്കിൾ കൂടിയുണ്ട്. നാഷണൽ ഹൈവേ വിംഗിന് മൂന്ന് സർക്കിളുകളും എട്ട് ഡിവിഷനുകളുമുണ്ട്.
റെസ്റ്റ് ഹൗസസ്
വിവിധ വിനോദസഞ്ചാരകേന്ദ്രങ്ങളിലെ ടൂറിസ്റ്റ് ബംഗ്ലാവുകൾ പൊതുമരാമത്ത് വകുപ്പിന്റെ ഉടമസ്ഥതയിലുണ്ട്. ചില ബംഗ്ലാവുകൾ വിനോദസഞ്ചാരവകുപ്പിനു വിട്ടുകൊടുത്തിരിക്കുകയാണ്.
അവലംബം
വർഗ്ഗം:കേരള സർക്കാറിന്റെ വകുപ്പുകൾ വർഗ്ഗം:കേരളത്തിലെ റോഡ് ഗതാഗതം
കേരളസംസ്ഥാന ചലച്ചിത്രപുരസ്കാരം 1987
1987ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം, കെ. ആർ. മോഹൻ സംവിധാനം ചെയ്ത പുരുഷാർത്ഥം എന്ന ചിത്രത്തിനാണ് ലഭിച്ചതു. . അനന്തരം എന്ന ചിത്രം സംവിധാനം ചെയ്ത അടൂർ ഗോപാലകൃഷ്ണൻ മികച്ച സംവിധായകനായി തെരഞ്ഞെടുക്കപ്പെട്ടു. ഒരു മിന്നാമിനുങ്ങിന്റെ നുറുങ്ങുവെട്ടം എന്ന ചിത്രത്തിലെ അഭിനയമികവിന് നെടുമുടി വേണു മികച്ച നടനായും എഴുതാപ്പുറങ്ങൾ എന്ന ചിത്രത്തിലെ അഭിനയത്തിനു സുഹാസിനി മികച്ച നടിയായും തെരഞ്ഞെടുക്കപ്പെട്ടു.
അവലംബങ്ങൾ
വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
വിദ്യ ദെഹേജിയ
വിദ്യ ദെഹേജിയ കൊളംബിയ യൂണിവേഴ്സിറ്റിയിലെ ഇന്ത്യ ആൻഡ് സൗത്ത് ഏഷ്യൻ ആർട്ട് വിഭാഗത്തിലെ ബാർബറ സ്റ്റോളർ മില്ലെർ പ്രൊഫസർ ആയിരുന്നു. ഇന്ത്യാഗവൺമെന്റ് ഇവർക്ക് പത്മഭൂഷൺ നൽകി ആദരിക്കുകയുണ്ടായി. ഗോവ യൂണിവേഴ്സിറ്റിയിലെ റിസേർച്ച് പ്രൊഫസറായ മാരിയോ മിറാൻഡയെ സന്ദർശിക്കാൻ നിയമിക്കപ്പെടുകയും ചെയ്തു.
വിദ്യ ദെഹേജിയ ഇംഗ്ലണ്ടിലെ കേംബ്രിഡ്ജ് യൂണിവേഴ്സിറ്റിയിൽ നിന്നാണ് ഉന്നത വിദ്യാഭ്യാസം നേടിയത്.
അവലംബം
വർഗ്ഗം:പത്മഭൂഷൺ പുരസ്കാരം ലഭിച്ചവർ
കളിയാട്ടമുക്ക്
കേരളത്തിലെ മലപ്പുറം ജില്ലയിലെ മൂന്നിയൂർ ഗ്രാമപഞ്ചായത്തിൽ സ്ഥിതിചെയ്യുന്ന ഒരു പ്രദേശമാണ് കളിയാട്ടമുക്ക്. കളിയാട്ടക്കാവ് സ്ഥിതിചെയ്യുന്നതുകൊണ്ടാണ് ഈ പ്രദേശത്തിന് ഈ പേര് വന്നത്. പ്രശസ്തമായ കളിയാട്ടക്കാവ് ഉത്സവം നടക്കുന്നത് ഇവിടെയാണ്.
അവലംബങ്ങൾ
വർഗ്ഗം:മലപ്പുറം ജില്ലയിലെ ഗ്രാമങ്ങൾ
പാരീസ് ആക്രമണം (2015 നവംബർ)
2015 നവംബർ 13 ന് ഫ്രാൻസ് തലസ്ഥാനമായ പാരീസിൽ നടന്ന ആക്രമണ പരമ്പരയാണ് 2015 നവംബറിലെ പാരീസ് ആക്രമണം. പാരീസിലെ വിവിധ ഭാഗങ്ങളിലെ ബാറുകൾ, റസ്റ്റൊറന്റുകൾ, സ്റ്റേഡിയം, തീയേറ്റർ എന്നിവിടങ്ങളിൽ നടന്ന ആക്രമണത്തിൽ 150 ഓളം പേർ കൊല്ലപ്പെട്ടു. ഇസ്ലാമിക് സ്റ്റേറ്റ് തീവ്രവാദികളായിരുന്നു ആക്രമണത്തിന് പിന്നിൽ. മൂന്ന് സംഘങ്ങളാ യി തിരിഞ്ഞ    ഭീകരർ നാടക ശാലയിലും സംഗീത പരിപാടിയിലും ഉൾപ്പെടെ ആറിടങ്ങളിൽ മുംബൈ മാതൃകയിലാണ് ആക്രമണം  നടത്തിയത്. അലിബെര്തിലെ ലേ കരിലൺ ബാറിൽ 9.20 ഓടെയാണ് ആദ്യ വെടി യൊച്ച കേട്ടത്. ഇതിനു ശേഷം ഇയാൾ റോഡിനപ്പുറമുള്ള ലിറ്റിൽ കാമ്പോഡിയ എന്ന ഭക്ഷണ ശാലയിലും വെടിയുതിർത്തു. പാരീസിലെ അന്താരാഷ്ട്ര സ്റ്റേഡി യത്തിൽ ഫ്രാൻസും ജർമനിയും തമ്മിലുള്ള ഫുട്ബോൾ മത്സരം നടക്കുകയായിരുന്നു ഫ്രഞ്ച് പ്രസിഡന്റ് ഒലാന്ദ് ഉൾപ്പെടെ 80,000 കാണികൾ ഉണ്ടായിരുന്നു അരമണിക്കൂർ പിന്നിട്ടപ്പോൾ സ്റ്റേഡിയതിനു പുറത്ത് ആദ്യ്‌ സ്ഫോടനം മുഴങ്ങി. ബൂലെവാദ് വോല്ടീയരിലെ ബാട്ടക്ലൻ ഹാളിലാണ് ഏറ്റവും രൂക്ഷമായ ആക്രമണം നടന്നത് .കാലിഫോർണിയൻ റോക്ക് സംഗീത സംഘമായ ഈഗിൾസ് ഓഫ് ഡത്ത് മെറ്റലിന്റെ സംഗീതപരിപാടിക്കെത്തിയ 1500 പേരുണ്ടായിരുന്ന ഹാളിൽ 4 ആക്രമികൾ അതിക്രമിച്ചു കടന്ന് വെടിവെച്ച്‌ 82 പേർ മരിച്ചു .20 പേരെ ബന്ദികളാക്കി .ഭീകരിൽ ഒരാൾ ഫ്രഞ്ച് പൌരൻ ആണെന് വിരലടയാള പരിശോധനയിൽ തിരിച്ചറിഞ്ഞു. നാടിനെ നടുക്കിയ ഈ ആക്രമണത്തിന് കാരണം ഐ സ് ഐ സ് എന്ന തീവ്രവാത സംഘടനയുടെ തലവനായ ജിഹാദി ജോണിനെ അമേരിക്കയിലെ ലെബനൽ നഗരത്തിൽ വെച്ച് വധിച്ചു.
പാരീസ് ഭീകരാക്രമണം
വർഗ്ഗം:ഭീകരാക്രമണങ്ങൾ വർഗ്ഗം:ഇസ്ലാമിക ഭീകരത
മയ്യനാട്ട് ഏ. ജോൺ
പ്രമുഖനായ മലയാള ക്രൈസ്തവ സാഹിത്യകാരനായിരുന്നു '''മയ്യനാട് എ. ജോൺ'''(8 ആഗസ്റ്റ് 1894 - 20 ജനുവരി 1968).
ജീവിതരേഖ
കൊല്ലം ജില്ലയിലെ മയ്യനാട് കോടിയിൽ വീട്ടിൽ വറീത് ആന്റണിയുടെയും മറിയത്തിന്റെയും മകനായി ജനിച്ചു. സ്കൂൾ വിദ്യാഭ്യാസം സ്വദേശത്തും കലാശാലാ വിദ്യാഭ്യാസം തിരുവനന്തപുരത്തുമായിരുന്നു. ബിരുദം നേടിയശേഷം പത്ര പ്രവർത്തനത്തിലും സാഹിത്യ രചനയിലും ശ്രദ്ധയൂന്നി. പതിനാറ് പുസ്തകങ്ങൾ രചിച്ചു.
വിവാദങ്ങൾ
1937-ൽ മയ്യനാട്ട് ഏ. ജോണിന്റെ ക്രിസ്ത്വാനുകരണം തർജ്ജമ അതിലെ ചില പദപ്രയോഗങ്ങൾ വിവാദമായതിന്റെ പേരിൽ ശ്രദ്ധിയ്ക്കപ്പെട്ടു. 1942-ൽ രണ്ടാം പതിപ്പു് പ്രസിദ്ധീകരിച്ചു. 1990-കളിൽ എറണാകുളം ബ്രോഡ് വേയിലെ സെയിന്റ് പോൾസ് പ്രസാധകർ ഈ കൃതിയുടെ പുനഃപ്രസിദ്ധീകരണം നടത്തി.
ഇതും കാണുക
വർഗ്ഗം:1894-ൽ ജനിച്ചവർ വർഗ്ഗം: 1968-ൽ മരിച്ചവർ വർഗ്ഗം:ഓഗസ്റ്റ് 8-ന് ജനിച്ചവർ വർഗ്ഗം:ജനുവരി 20-ന് മരിച്ചവർ
വർഗ്ഗം:മലയാള ഗദ്യസാഹിത്യകാരന്മാർ വർഗ്ഗം:കൊല്ലം ജില്ലയിൽ ജനിച്ചവർ വർഗ്ഗം:മലയാളം എഴുത്തുകാർ വർഗ്ഗം:ക്രൈസ്തവ എഴുത്തുകാർ
ഓഡ്രി ഡാൽട്ടൺ
ഓഡ്രി ഡാൽട്ടൺ (ജനനം: 21 ജനുവരി 1934) ഒരു ഐറിഷ് ടെലിവിഷൻ, ചലച്ചിത്ര അഭിനേത്രിയാണ്.
ജീവിതരേഖ
1953-ൽ കാലിഫോർണിയയിലെ ലോസ് ആൾട്ടോസിലെ UCLA വിദ്യാർത്ഥിയും ബാസ്‌ക്കറ്റ്ബോൾ കളിക്കാരനും പിന്നീട് ടിവി എക്സിക്യൂട്ടീവ്, അസിസ്റ്റന്റ് ഡയറക്ടർ എന്നീ നിലകളിൽ പ്രവർത്തിച്ച വ്യക്തിയുമായ ജെയിംസ് എച്ച്. ബ്രൌണിനെ രഹസ്യമായി വിവാഹം കഴിച്ചു. 1977 ൽ 25 വർഷത്തെ ദാമ്പത്യത്തിനുശേഷം തന്റെ നാല് കുട്ടികളുടെ പിതാവായ ബ്രൌണിനെ വിവാഹമോചനം ചെയ്യുകയും 1979 ൽ എഞ്ചിനീയറായ റോഡ് എഫ്. സിമെൻസിനെ വിവാഹം കഴിക്കുകയും ചെയ്തു.
അവലംബം
വർഗ്ഗം:1934-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഐറിഷ് ചലച്ചിത്ര നടിമാർ
മഠത്തിൽ താഴം
കേരളത്തിലേ കോഴിക്കോട് ജില്ലയിലെ ഫറോക് മുൻസിപാലിറ്റിയിലെ കോടമ്പുഴക്ക് അടുത്തുള്ള ഒരു പ്രദേശമാണ് മoത്തിൽ താഴം. ഈ പ്രദേശത്ത് ഒരു പാട് വയലുകൾ ഉണ്ട്. ഈ പ്രദേശത്തിന്റെ അടുത്താായിട്ടാണ് കോടമ്പുഴ ജുമാ മസ്ജിദ് സ്ഥിതി ചെയ്തിരിക്കുന്നത്
വർഗ്ഗം:കോഴിക്കോട് ജില്ലയിലെ സ്ഥലങ്ങൾ
ബെറ്റി ഫോർഡ്
എലിസബത്ത് ആൻ "ബെറ്റി" ഫോർഡ് (née Bloomer; formerly Warren; ജീവിതകാലം: ഏപ്രിൽ 8, 1918 – ജൂലൈ 8, 2011)1974 മുതൽ 1977 വരെ അമേരിക്കൻ ഐക്യനാടുകളുടെ പ്രഥമവനിതയും അമേരിക്കൻ ഐക്യനാടുകളുടെ മുപ്പത്തിയെട്ടാമത്തെ പ്രസിഡൻറായിരുന്ന ജെറാൾഡ് ഫോർഡിൻറെ ഭാര്യാപദം അലങ്കരിച്ചിരുന്ന മഹിളയുമായിരുന്നു. പ്രഥമവനിതയെന്ന നിലയിൽ, അവർ സാമൂഹിക നയങ്ങളിൽ സജീവമായിരുന്നു, രാഷ്ട്രീയമായി സജീവമായ പ്രസിഡൻഷ്യൽ പങ്കാളിയായി ഒരു മാതൃകയായി.
External links
വർഗ്ഗം:അമേരിക്കൻ ഐക്യനാടുകളുടെ പ്രഥമവനിതകൾ വർഗ്ഗം:1918-ൽ ജനിച്ചവർ വർഗ്ഗം:അമേരിക്കൻ വനിതാ പ്രവർത്തകർ വർഗ്ഗം:2011-ൽ മരിച്ചവർ
ഹെലിനിക്കോൺ ഒളിമ്പിക് ഹോക്കി കേന്ദ്രം
ഹെലിനിഗോൺ ഒളിമ്പിക് ഹോക്കി കേന്ദ്രം ഏഥൻസിലെ 2004 സമ്മർ ഒളിമ്പിക്സ് നടന്ന ഫീൽഡ് ഹോക്കി മത്സരങ്ങളുടെ രണ്ട് ഹോക്കി ഫീൽഡുകൾ സൗകര്യം ഉൾക്കൊള്ളുന്ന ഒരു സൈറ്റാണ്. വലിയ സ്റ്റേഡിയം സീറ്റുകളിൽ 7,200 - 5,200 സീറ്റുകൾ മാത്രമാണ് ഗെയിമുകൾ നടക്കുമ്പോൾ ആകെ ഉണ്ടായിരുന്നത്. ചെറിയ സ്റ്റേഡിയം 2,100 സീറ്റുകളിൽ ആരാധകർക്ക് 1,200 സീറ്റുകൾ മാത്രമാണ് ലഭിച്ചത്. 2004 ഫെബ്രുവരി 29 നാണ് ഈ സംവിധാനം പൂർത്തിയായത്. 2004 ഓഗസ്റ്റ് 11 നാണ് ഔദ്യോഗികമായി തുറന്നത്.
2004-ലെ വേനൽക്കാല പാരാലിംപിക്സിൽ ഹെലിനിഗോൺ ഒളിമ്പിക് ഹോക്കി കേന്ദ്രം ഫുട്ബോൾ 5-a-side, ഫുട്ബോൾ 7-a-side എന്നീ മത്സര വേദിയായിരുന്നു.
ഹോക്കി കേന്ദ്രം പിന്നീട് ഉപയോഗശൂന്യവും അപകീർത്തിപ്പെടുത്തുന്നതുമായി മാറിക്കഴിഞ്ഞു. 2004 ഒളിമ്പിക് ഗെയിംസിനുശേഷം ഒരു ഹോക്കി ടീമിനും കേന്ദ്രത്തിൽ കളിക്കാനാട്ടില്ല.
അവലംബം
വർഗ്ഗം:2004 ഒളിമ്പിക്സ് വേദി
സ്വർണ്ണ വിഷത്തവള
പുറത്തേക്കുള്ള കണ്ണികൾ
http://animals.nationalgeographic.com/animals/amphibians/golden-poison-dart-frog/
ഭജന സേയ രാദാ
ത്യാഗരാജസ്വാമികൾ അഠാണാ രാഗത്തിൽ ചിട്ടപ്പെടുത്തിയ ഒരു കൃതിയാണ് ഭജന സേയ രാദാ. തെലുഗുഭാഷയിൽ രചിച്ചിരിക്കുന്ന ഈ കൃതി രൂപക താളത്തിലാണ് ചിട്ടപ്പെടുത്തിയിരിക്കുന്നത്.
സ്വർണ്ണ വിഷത്തവള
പുറത്തേക്കുള്ള കണ്ണികൾ
വർഗ്ഗം:വിഷത്തവളകൾ
ഭജന സേയ രാദാ
അനുപല്ലവി
അ രുദ്രാദുലകു സതത-ആത്മ മന്ത്രമൈന രാമ (ഭജന)
ചരണം 1
കരുകുബംഗാരു വല്വകടിനെന്തോ മെഗഗയ ചിരു നവ്വുലു ഗല മോഗമുനു ചിന്തിൻജി ചിന്തിൻജി (ഭജന)
ചരണം 2
അരുണാഭാധരമുന സുരുചിര ദന്താവലിനി മെരയു കപോലയുഗമുനു നിരതമുനനു ദലചി ദലചി (ഭജന)
ചരണം 3
ബാഗുഗ മാനസ ഭവസാഗരമുനനു ദരിമ്പ ത്യാഗരാജു മനവിനി വിനി താരകമഗു രാമനാമ (ഭജന)
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:അഠാണ രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:രൂപകതാളത്തിൽ ചിട്ടപ്പെടുത്തിയ കൃതികൾ
നെപ്പോളിയൻ (നടൻ)
ദക്ഷിനേന്ത്യയിലെ ചലച്ചിത്ര അഭിനേതാവും രാഷ്ട്രീയപ്രവർത്തകനും മൻമോഹൻ സിന്ദ് മന്ത്രിസഭയിലെ കേന്ദ്രമന്ത്രിസഭയിലെ അംഗവുമാണ് നെപ്പോളിയൻ ദുരൈസ്വാമി എന്ന നെപ്പോളിയൻ.
അവലംബം
വർഗ്ഗം:1963-ൽ ജനിച്ചവർ
റേ ഡോൾബി
ശബ്ദസാങ്കേതികരംഗത്തെ അതികായനും ശബ്ദസാങ്കേതികരംഗത്ത് വിപ്ലവകരമായ മാറ്റത്തിന് തുടക്കമിട്ട 'ഡോൾബി' ശബ്ദസംവിധാനത്തിന്റെ ഉപജ്ഞാതാവുമാണ്‌ റേ ഡോൾബി (January 18, 1933 – September 12, 2013)' .ശബ്ദവുമായി ബന്ധപ്പെട്ട് സിനിമയിലും സംഗീതത്തിലും ഇന്ന് ഉപയോഗിക്കുന്ന മിക്ക സാങ്കേതിക വിദ്യകളുടെയും പിതാവാണ് .പ്രശസ്തമായ ഡോൾബി ലബോറട്ടറിയുടെ സ്ഥാപകനാണ്.ശബ്ദരംഗത്തെ കണ്ടുപിടിത്തങ്ങൾക്ക് അമ്പതിലധികം പേറ്റൻറിനും റേ ഡോൾബി ഉടമയാണ്.
നോയിസ് റിഡക്ഷൻ, സറൗണ്ട് സൗണ്ട് എന്നീ മേഖലകളിൽ അദ്ദേഹം നടത്തിയ ഗവേഷണങ്ങളാണ് ഇന്ന് ശബ്ദസാങ്കേതിക രംഗത്ത് കാണുന്ന വികസനങ്ങളുടെയെല്ലാം ആണിക്കല്ല്.ശബ്ദ സാങ്കേതിക പ്രവർത്തനത്തിന് റേ ഡോൾബിക്ക് ഓസ്‌കാറും ഗ്രാമിയും രണ്ട് തവണ എമി അവാർഡും ലഭിച്ചിട്ടുണ്ട്.
കരിയർ
പോർട്ട്‌ലാന്റിലെ ഒറിഗോണിൽ ജനിച്ച റേ ഡോൾബി സാൻഫ്രാൻസിസ്‌കോയിലാണ് വളർന്നത്.ബ്രിട്ടനിലെ കേംബ്രിജ് യൂണിവേഴ്‌സിറ്റിയിൽ നിന്നും ഭൗതിക ശാസ്ത്രത്തിൽ പിഎച്ച്ഡി നേടിയ റേ 1965ൽ ലണ്ടനിൽ ഡോൾബി ലബോറട്ടറി സ്ഥാപിച്ചു. ഇവിടെ വെച്ചാണ് ഡോൾബി സൗണ്ട് ടെക്‌നോളജി വികസിപ്പിച്ചത്. 1976ൽ റേ തന്റെ കമ്പനിയെ ലണ്ടനിൽ നിന്നും സാൻഫ്രാസിസ്‌കോയിലേക്ക് പറിച്ചുനട്ടു. ഓഡിയോ എഞ്ചിനീയറിംഗ് സൊസൈറ്റിയുടെ മുൻ പ്രസിഡണ്ട് കൂടിയാണ് റേ ഡോൾബി.
ഡോൾബി
വീടുകൾ മുതൽ തിയേറ്ററുകൾ വരെ ഡോൾബിയുടെ സബ്ദസാങ്കേതിക വിദ്യ പുതിയ ശ്രവ്യാനുഭൂതി നൽകി.ശബ്ദത്തിന്റെ എല്ലാ മേഖലകളെയും കുറിച്ച് അദ്ദേഹം പഠിച്ചു. സംഗീതത്തിനും ശബ്ദത്തിനും മറ്റൊരു മുഖം ഡോൾബി കൊണ്ടുവന്നു. ശബ്ദം റെക്കോർഡ് ചെയ്യുമ്പോൾ കയറിവരുന്ന അനാവശ്യ ബഹളങ്ങളെ ഡോൾബി വികസിപ്പിച്ചെടുത്ത സംവിധാനത്താൽ തള്ളിക്കളയാനായി.ഡോൾബി സ്റ്റീരിയോ, ഡോൾബി ഡിജിറ്റൽ, ഡോൾബി സറൗണ്ട് ഇഎക്‌സ്, ഹോം തിയേറ്റർ രംഗത്ത് പ്രചരിപ്പിച്ചിട്ടുള്ള ഡോൾബി സറൗണ്ട് എന്നിവ ഡോൾബി വികസിപ്പിച്ചെടുത്തവയാണ്. ഇന്ന് തിയേറ്ററുകളിലും വീടുകളിലും ഡോൾബി സൗണ്ട് സിസ്റ്റം ഒഴിച്ചുകൂടാനാവാത്തതായി മാറി.1980കളിൽ ഡിജിറ്റൽ ഡോൾബി സംവിധാനം വീടുകളിലേക്കുമെത്തി ഡോൾബിയുടെ പ്രാചാരം ഒന്നുകൂടി വർധിപ്പിച്ചു.
1986ൽ ഡോൾബി സ്‌പെക്ട്രൽ റെക്കോഡിങ് (ഡോൾബി എസ്ആർ) രീതി പ്രാബല്യത്തിൽ വന്നു. ഡോൾബി സ്റ്റീരിയൊയെ അപേക്ഷിച്ച് കൂടിയ ശബ്ദ ആവൃത്തി പരിധിയും കുറഞ്ഞ ശബ്ദ വിരൂപണവും ഉള്ള ഡോൾബി എസ്ആറിൽ തീവ്രതയേറിയ ശബ്ദ തരംഗങ്ങളെ മെച്ചപ്പെട്ട രീതിയിൽ ആലേഖനം ചെയ്യാനും സൗകര്യമുണ്ട്. ഡോൾബി സ്റ്റീരിയൊയും ഡോൾബി എസ്ആറും അനലോഗ് രീതിയിലാണ് ശബ്ദാലേഖനം പ്രാവർത്തികമാക്കുന്നത്.
മരണം
ദീർഘകാലമായി അൾഷൈമേഴ്‌സ് രോഗബാധിതനായിരുന്ന അദ്ദേഹത്തിന് അർബുദവും ബാധിച്ചിരുന്നു.സാൻഫ്രാൻസിസ്കോയിൽ September 12, 2013 അന്ത്യം.
പുരസ്ക്കാരങ്ങളും ആദരവുകളും
സംഗീതരംഗത്തെ പ്രമുഖ പുരസ്‌കാരങ്ങളായ ഗ്രാമി 1995-ലും എമ്മിസ് 1989-ലും 2005-ലും ലഭിച്ചു.
പുറത്തേക്കുള്ള കണ്ണികൾ
വർഗ്ഗം:ശബ്ദസാങ്കേതികവിദ്യാ വിദഗ്ദ്ധർ വർഗ്ഗം:ജനുവരി 18-ന് ജനിച്ചവർ വർഗ്ഗം:1933-ൽ ജനിച്ചവർ വർഗ്ഗം:സെപ്റ്റംബർ 12-ന് മരിച്ചവർ വർഗ്ഗം:2013-ൽ മരിച്ചവർ
പെരുമണ്ണ
കേരളത്തിൽ കോഴിക്കോട് ജില്ലയിൽ പെരുമണ്ണ പഞ്ചായത്തിൽ സ്ഥിതി ചെയുന്ന ഗ്രാമമാണ് പെരുമണ്ണ. മെഡീക്കൽ കോളേജിൽ നിന്നും ഏകദേശം 10 കിലോമീറ്റർ അകലെ ആണ് പെരുമണ്ണ.
അവലംബങ്ങൾ
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
കേരളസംസ്ഥാന ചലച്ചിത്രപുരസ്കാരം 1988
അവലംബങ്ങൾ
വർഗ്ഗം:കേരളസംസ്ഥാന ചലച്ചിത്രപുരസ്കാരങ്ങൾ
പാറകുളങ്ങര ഗോവിന്ദമേനോൻ
അന്താരാഷ്ട്ര കോടതിയിലെ ആദ്യത്തെ ചീഫ് പ്രോസിക്യൂട്ടർ ജനറലും സുപ്രീം കോടതിയിലെ ആദ്യത്തെ മലയാളി ജഡ്ജിയുമായിരുന്നു ജസ്റ്റിസ്‌ പാറക്കുളങ്ങര ഗോവിന്ദമേനോൻ.
കീരിയങ്ങാടി
കോഴിക്കോട് ജില്ലയിലെ ആയഞ്ചേരി പഞ്ചായത്തിലെ കടമേരിക്കടുത്തുള്ള സ്ഥലമാണ് കീരിയങ്ങാടി. നൂറ്റാണ്ടിന്റെ പഴക്കമുള്ള കടമേരി മാപ്പിള യു.പി സ്കൂൾ സഥിതി ചെയ്യുന്നത് ഇവിടെയാണ്.
പാറകുളങ്ങര ഗോവിന്ദമേനോൻ
ജനനം
1896 സെപ്റ്റംബറിലാണ്‌ ജനിച്ചത്.പിതാവ് വി കെ.കുഞ്ഞുൻ ഉണ്ണി,മാതാവ് കല്യാണിക്കുട്ടിയമ്മ.
കീരിയങ്ങാടി
<mapframe latitude="11.647621" longitude="75.6539454" zoom="17" width="400" height="300" align="right" />
പാറകുളങ്ങര ഗോവിന്ദമേനോൻ
വിദ്യാഭ്യാസം
ഗണപത് ഹൈസ്ക്കൂൾ,കോഴിക്കോട് സാമുറിൻ കോളേജ്,പ്രസിഡൻസി കോളേജ്,മദ്രാസ് ലോ കോളേജ്.
കീരിയങ്ങാടി
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
പാറകുളങ്ങര ഗോവിന്ദമേനോൻ
കരിയർ
1920ൽ മദ്രാസ് ഹൈക്കോടതിയിൽ സിവിലും ക്രിമിനലും അഭിഭാഷകനായി പ്രാക്ട്ടീസ് ആരംഭിച്ചു.1940 ഡിസംബറിൽ ക്രൗൺ പ്രോസിക്കൂട്ടറായി നിയമിതനായി. അന്താരാഷ്ട്ര മിലിട്ടറി ട്രിബ്യൂണലിൽ ഇന്ത്യൻ പ്രതിനിധിയായി ജപ്പാനിലെ ടോക്യോയിൽ ജനറൽ ടോജോവിനെയും മറ്റ് ജപ്പാൻ യുദ്ധകുറ്റവാളികളെയും ഏപ്രിൽ മുതൽ സെപ്റ്റംബർ വരെ വിചാരണ ചെയ്തു .1946ലിന്ത്യയിലെ ചീഫ് പ്രോസിക്ക്യൂട്ടറായി തിരഞ്ഞെടുത്തു.അതിനു ശേഷം മദ്രാസ് ഹൈക്കോടതിയിലെ ജഡ്ജായി 1947 ജൂലൈ മുതൽ 1956 സെപ്റ്റംബർ വരെ സേവനമനുഷ്ഠിച്ചു. 1956 സെപ്തംബർ ഒന്നു മുതൽ 1957 ഒക്ടോബർ 15 വരെ സുപ്രീം കോടതി ജഡ്ജിയുമായിരുന്നു 1967 മുതൽ 1969 വരെ കേരള ലോ അക്കാദമിയുടെ പ്രിൻസിപ്പളായി.
അവലംബം
വർഗ്ഗം:ന്യായാധിപന്മാർ വർഗ്ഗം:1896-ൽ ജനിച്ചവർ വർഗ്ഗം:സെപ്റ്റംബറിൽ ജനിച്ചവർ വർഗ്ഗം:മേനോന്മാർ
വാറ്റ് ഫോ
വാറ്റ് ഫോ (วัดโพธิ์, ), തായ്‍ലാൻറിലെ ബാങ്കോക്കിലുള്ള ഒരു ബുദ്ധക്ഷേത്രമാണ്. ഫ്രാ നഖോണ് ജില്ലയിലാണ് അതിപ്രശസ്തമായി ഈ ബുദ്ധക്ഷത്രം. ഗ്രാൻഡ് പാലസിന് തെക്കായി രത്തനകോസൻ ദ്വീപിലാണ് ഇതു സ്ഥിതി ചെയ്യുന്നത്. ഈ ക്ഷേത്രത്തിൻറെ ഔദ്യോഗിക നാമം വാറ്റ് ഫ്ര ചെതുഫോൺ വിമോൽമാങ്ക്ലറാറം രാജ്വരമഹാവിഹാരൺ എന്നാണ്. പൊതുവായി വാറ്റ് ഫ്രോ എന്നു വിളിക്കുന്നു.
കേരളസംസ്ഥാന ചലച്ചിത്രപുരസ്കാരം 1989
1989ലെ മികച്ച ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം,ശ്രീനിവാസൻ‍ സംവിധാനം ചെയ്ത വടക്കുനോക്കിയന്ത്രം എന്ന ചിത്രത്തിനാണ് ലഭിച്ചത്. . മൃഗയ എന്ന ചിത്രം സംവിധാനം ചെയ്ത ''' ഐ. വി. ശശി''' മികച്ച സംവിധായകനായി തെരഞ്ഞെടുക്കപ്പെട്ടു. ഒരു വടക്കൻവീരഗാഥ, മൃഗയ എന്നീ ചിത്രങ്ങളിലൂടെ മമ്മൂട്ടി മികച്ച നടനായും മഴവിൽക്കാവടി, വർത്തമാനകാലം എന്നീ ചിത്രങ്ങളിലെ അഭിനയത്തിനു ഉർവ്വശി മികച്ച നടിയായും തെരഞ്ഞെടുക്കപ്പെട്ടു.
റോസ് സ്ട്രീറ്റ്
റോസ് ഹോവാർഡ് സ്ട്രീറ്റ് (29 സെപ്റ്റംബർ 1945, സിഡ്നി) കാറ്റഗറി തിയറിയിൽ പരിശീലനം നടത്തുന്ന ഒരു ഓസ്ട്രേലിയൻ ഗണിതശാസ്ത്രജ്ഞൻ ആണ്. സിഡ്നി യൂണിവേഴ്സിറ്റിയിൽ ബിരുദവും ബിരുദാനന്തര ബിരുദവും നേടിയ അദ്ദേഹത്തിന്റെ പ്രഭാഷക ഉപദേഷ്ടാവ് മാക്സ് കെല്ലി ആയിരുന്നു. മാക്വേരി സർവകലാശാലയിലെ, ഗണിതശാസ്ത്ര പ്രൊഫസറായ ഇദ്ദേഹം, 1995-ൽ ഓസ്ട്രേലിയൻ മാത്തമറ്റിക് സൊസൈറ്റിയുടെ സഹപ്രവർത്തകനും, 1989-ൽ ഓസ്ട്രേലിയൻ അക്കാദമി ഓഫ് സയൻസ് ഫെലോ ആയും തെരഞ്ഞെടുക്കപ്പെട്ടു. 1977-ൽ ന്യൂ സൗത്ത് വെയിൽസിലെ റോയൽ സൊസൈറ്റിയുടെ എഡ്ജവർത്ത് ഡേവിഡ് മെഡൽ, 2012 ലെ ഓസ്ട്രേലിയൻ മാത്തമറ്റിക്കൽ സൊസൈറ്റി ജോർജ് സെയ്ക്കേർസ് മെഡൽ എന്നിവ ലഭിക്കുകയുണ്ടായി.
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഗണിതശാസ്ത്രജ്ഞർ വർഗ്ഗം:21-ആം നൂറ്റാണ്ടിലെ ഗണിതശാസ്ത്രജ്ഞർ
ക്രിസ്റ്റി ഡാവെസ്
ഓസ്‌ട്രേലിയൻ പാരാലിമ്പിക് വീൽചെയർ റേസിംഗ് അത്‌ലറ്റാണ് ക്രിസ്റ്റി ഡാവെസ് നീ സ്‌കെൽട്ടൺ (ജനനം: 3 മെയ് 1980). 1996 മുതൽ 2016 വരെ ആറ് പാരാലിമ്പിക്‌സിൽ അത്‌ലറ്റിക്സിൽ മൂന്ന് മെഡലുകൾ നേടിയിട്ടുണ്ട്.
ആദ്യകാലജീവിതം
ചെറുപ്പത്തിൽ തന്നെ ഡാവെസിന് അത്‌ലറ്റിക്സിൽ വലിയ താല്പര്യം ഉണ്ടായിരുന്നു. പത്താം വയസ്സിൽ അവർ ഒരു വാഹനാപകടത്തിൽ അകപ്പെട്ടിരുന്നു. അതിനെ അതിജീവിച്ചെങ്കിലും ഒരു പാരാപ്ലെജിക് ആയി തീർന്നു. ക്രിസ്റ്റി അത്ലറ്റിക്സിൽ ഔദ്യോഗിക ജീവിതത്തിൽ തുടർന്നു. മാത്രമല്ല ഒരു പ്രൈമറി സ്കൂൾ അദ്ധ്യാപികയുടെ ജോലിയും ഏറ്റെടുത്തു. കോച്ച് ആൻഡ്രൂ ഡാവെസിനെ അവർ വിവാഹം ചെയ്തു. അവരുടെ മകൻ 2011-ൽ ജനിച്ചു.
അത്‌ലറ്റിക്സ്
1996-ൽ ഡാവെസ് അറ്റ്ലാന്റ പാരാലിമ്പിക്‌സിൽ മത്സരിച്ചു. അവിടെ 1996 ലെ യംഗ് പാരാലിമ്പിയൻ ഓഫ് ദി ഇയർ അവാർഡ് ലഭിച്ചു. മൂന്ന് വർഷത്തിന് ശേഷം 10 കിലോമീറ്റർ പീച്ച്ട്രീ റോഡ് റേസിൽ വെങ്കല മെഡൽ നേടി. 2000-ൽ സിഡ്നി പാരാലിമ്പിക്‌സിൽ പങ്കെടുത്തു. അടുത്തതായി 2004 ഏഥൻസ് പാരാലിമ്പിക്‌സിൽ നടന്ന പാരാലിമ്പിക്‌സിൽ 800 മീറ്റർ, 1500 മീറ്റർ, 5000 മീറ്റർ ഓട്ടത്തിലും മാരത്തോണിലും മത്സരിച്ചു. 2004 ഏഥൻസ് ഒളിമ്പിക്സിൽ 800 മീറ്റർ വീൽചെയർ പ്രകടന പരിപാടിയിലും അവർ മത്സരിച്ചു. 2006 മെൽബൺ കോമൺ‌വെൽത്ത് ഗെയിംസിൽ പങ്കെടുത്ത അവർ വനിതകളുടെ 800 മീറ്റർ EAD T54 ഇനത്തിൽ അഞ്ചാം സ്ഥാനത്തെത്തി.
2008 ലെ ബീജിംഗിൽ നടന്ന സമ്മർ പാരാലിമ്പിക്‌സിൽ ഡാവെസ് മത്സരിച്ചു. വനിതകളുടെ 5000 മീറ്റർ ടി 54 വീൽചെയർ ടൂർണമെന്റിന്റെ ഫൈനലിനിടെ ഒരു ക്രാഷിൽ അകപ്പെട്ട നിരവധി മത്സരാർത്ഥികളിൽ ഒരാളായിരുന്നു ഡാവെസ്. ഫ്രണ്ട് വീൽ തകർന്നിട്ടും ആറാം സ്ഥാനത്തെത്തി. ഈ മത്സരത്തിൽ സ്വർണ്ണ മെഡൽ ലഭിച്ച കനേഡിയൻ അത്‌ലറ്റ് ഡിയാൻ റോയിയുടെ നടപടിയ്‌ക്കെതിരെ ഡാവെസ് സംസാരിച്ചു. റീ-റണ്ണിൽ രണ്ടാം സ്ഥാനത്തെത്തിയപ്പോൾ അത് തിരിച്ചെടുത്ത് വെള്ളി മെഡൽ നൽകി. ബീജിംഗ് ഗെയിംസിൽ വനിതകളുടെ 4x100 മീറ്റർ ടി 53/54 മത്സരത്തിൽ ഡാവെസ് വെള്ളി മെഡൽ നേടി.
ഗെയിമുകൾ കഴിഞ്ഞ് കുറച്ച് മാസങ്ങൾക്ക് ശേഷം ന്യൂയോർക്ക് സിറ്റി മാരത്തോണിൽ അവർ മൂന്നാം സ്ഥാനത്തെത്തി. 2009 ജനുവരിയിൽ ഓസ് ഡേ 10 കെ വീൽചെയർ റോഡ് റേസ് നേടി. 2010 ഫെബ്രുവരിയിൽ യുണൈറ്റഡ് അറബ് എമിറേറ്റിൽ നടന്ന 10 കിലോമീറ്റർ ലോക വീൽചെയർ റോഡ് റേസ് ചാമ്പ്യൻഷിപ്പിൽ ഡാവെസ് വിജയിച്ചു. 2011 ഫെബ്രുവരിയിൽ മകന് ജന്മം നൽകിയ ശേഷം 2011 ഏപ്രിലിൽ നടന്ന നാഷണൽ റ്റൈറ്റിൽസിൽ മൂന്ന് വെങ്കല മെഡലുകൾ നേടി. തുടർന്ന് ചിക്കാഗോ മാരത്തോണിൽ ഒരു വെള്ളി മെഡൽ നേടി. ന്യൂയോർക്ക് സിറ്റി മാരത്തണിൽ നാലാം സ്ഥാനത്തെത്തി. 2012 ലണ്ടൻ പാരാലിമ്പിക്‌സിൽ 800 മീറ്റർ, 1500 മീറ്റർ, 5000 മീറ്റർ, മാരത്തൺ ഇനങ്ങളിലെ ടി 54 ക്ലാസിൽ ഡാവെസ് പങ്കെടുത്തു.
ടി 54 5000 മീറ്റർ മത്സരത്തിൽ വെങ്കല മെഡൽ നേടിയ അവർ ടി 54 മാരത്തോണിൽ ആറാം സ്ഥാനത്തെത്തി. 2014 ഗ്ലാസ്ഗോ കോമൺ‌വെൽത്ത് ഗെയിംസിൽ 1500 മീറ്റർ ടി 54 ൽ നാലാം സ്ഥാനത്തെത്തി.
2016 റിയോ ഡി ജനീറോ പാരാലിമ്പിക്‌സിൽ നാല് മത്സരങ്ങളിൽ പങ്കെടുക്കുകയും ഒരെണ്ണത്തിൽ മെഡൽ നേടുകയും ചെയ്തു. ക്രിസ്റ്റി, ആംഗി ബല്ലാർഡ്, മാഡിസൺ ഡി റൊസാരിയോ, ജെമിമ മൂർ എന്നിവർ 4x400 മീറ്റർ റിലേയിൽ മൂന്നാം സ്ഥാനത്തെത്തിയെങ്കിലും ഈ തീരുമാനം വിജയകരമായി അപ്പീൽ ചെയ്യുന്നതിനും രണ്ടാം സ്ഥാനത്തേക്ക് തിരികെ കൊണ്ടുവരുന്നതിനുമുമ്പ് അയോഗ്യരാക്കപ്പെട്ടു. 2016 റിയോ ഒളിമ്പിക്സിലെ അവരുടെ ഫലങ്ങൾ ഇപ്രകാരമാണ്; 1500 മീറ്റർ ടി 54 3: 26.00 സമയം ഉപയോഗിച്ച് എട്ടാം സ്ഥാനത്തെത്തി. 5000 മീറ്റർ ടി 54 12:15.95 സമയം കൊണ്ട് 11 ആം സ്ഥാനത്തെത്തി. ഫൈനലിലേക്ക് കടന്നില്ല. മാരത്തോൺ ടി 54 ൽ 1:42:59 സമയം കൊണ്ട് അവർ ഏഴാം സ്ഥാനത്തെത്തി.
ബാഹ്യ ലിങ്കുകൾ
വർഗ്ഗം:1980-ൽ ജനിച്ചവർ
അഗ്ലൂട്ടിനേഷൻ (ഭാഷാശാസ്ത്രം)
ഒരു പദത്തോടോ, ധാതുവിനോടോ ഉപസർഗങ്ങൾ ചേർത്ത് വ്യാകരണപരമായ സവിശേഷതകൾ ഉണ്ടാക്കുന്ന ഭാഷാശാസ്ത്ര പ്രക്രിയയ്ക്ക് അഗ്ലൂട്ടിനേഷൻ (ഭാഷാശാസ്ത്രം) എന്നു പറയുന്നു. അഗ്ളൂട്ടിനേഷൻ ലത്തീൻ ഭാഷയിലുള്ള ഗ്ളൂട്ടിനേർ (glutinare) എന്ന പദത്തിൽനിന്നും രൂപം കൊണ്ടതും പശകൊണ്ട് ഒട്ടിക്കുക എന്നർഥം വരുന്നതും ആയ ഒരു സംജ്ഞ ആണ്. പ്രകൃതിയും പ്രത്യയങ്ങളും ഹാനികൂടാതെ ചേർന്നിരിക്കുന്നതുകൊണ്ട് അവയെ വേർപെടുത്തിക്കാണാനും പ്രയാസമില്ല. ഈ സംശ്ളേഷണം ഒരു സവിശേഷതയായിട്ടുള്ള ഭാഷാഗോത്രങ്ങളാണ് ഫിന്നോ ഉഗ്രിക്, തുർക്കി, ബാന്തു, ദ്രാവിഡം തുടങ്ങിയവ. ഇത്തരം ഭാഷകൾ സംശ്ളിഷ്ടകക്ഷ്യയിൽപെടുന്നതായി ഡോ. കെ. ഗോദവർമ കേരളഭാഷാവിജ്ഞാനീയത്തിൽ വിവരിച്ചിട്ടുണ്ട്.
ഒന്നിനുമേലൊന്നായി ദ്യോതകശബ്ദങ്ങളെ പ്രകൃതിയോടു സംശ്ളേഷിച്ചു വാക്കുകൾ പ്രയോഗിക്കുന്ന ഈ രീതി വിശദമാക്കാൻ മലയാളത്തിലെ മരങ്ങളിലെ എന്ന പദം എടുക്കാം. ഇതിൽ മരം എന്ന പ്രകൃതിയിൽ കൾ, ഇൽ, ഏ - എന്നീ പ്രത്യയങ്ങൾ ചേർത്ത് ഒരു പദമാക്കിയിരിക്കുന്നെങ്കിലും ആ പ്രത്യയങ്ങളുടെ തനിമ നശിക്കാതെ നിൽക്കുന്ന ഓരോ പ്രത്യയവും വ്യാകരണപരമായ ഓരോ പങ്കുവഹിക്കുന്നു. ഗുരുഭ്യഃ (ഗുരുക്കന്മാരിൽനിന്നും) എന്ന സംസ്കൃതപദത്തിലെ ഭ്യസ് എന്ന പ്രത്യയം നാലുദ്യോതകശബ്ദങ്ങളുടെ (കൾ, മാർ, ഇൽ, നിന്നും) കൃത്യം നിർവഹിക്കുന്നു. ഇതിൽ അഗ്ളൂട്ടിനേഷനല്ല, ഇൻഫ്ളെക്ഷനാണ് പ്രക്രിയ. മറ്റൊരുദാഹരണമായി തുർക്കി ഭാഷയിലെ എലിംദേകെ (എന്റെ കൈയിലുണ്ട്) എന്ന ലഘുവാക്യമെടുക്കാം. എൽ (കൈയ്), എലിം (എൽ + ഇം = എന്റെ കൈയ്), എലിംദെ (എൽ + ഇം + ദെ = എന്റെ കൈയിൽ), കെ (ഉണ്ട്) എന്നീ ശബ്ദങ്ങൾ പ്രത്യേകം പ്രകടമാകുന്നതരത്തിൽ, അതായത് അംഗഭംഗം കൂടാതെ, സംയോജിച്ചിരിക്കുന്നു. ഇപ്രകാരമുള്ള സംയോജനപ്രക്രിയയ്ക്ക് അഗ്ളൂട്ടിനേഷൻ എന്ന് ഇംഗ്ളീഷിലും സംശ്ളേഷണം എന്നു മലയാളത്തിലും പറഞ്ഞുവരുന്നു.
പുറംകണ്ണികൾ
വർഗ്ഗം:ഭാഷാശാസ്ത്രം വർഗ്ഗം:അഗ്ലൂട്ടിനേറ്റീവ് ഭാഷകൾ
ദി ടോർമെന്റ് ഓഫ് സെന്റ് ആന്റണി
മാർട്ടിൻ ഷോങ്കോവർ 12-ഓ 13-ഓ വയസ്സുള്ളപ്പോൾ പ്രസിദ്ധമായ ചിത്രവേലയുടെ അടുത്ത പകർപ്പായി വരച്ച മൈക്കലാഞ്ചലോയുടെ അറിയപ്പെടുന്ന ആദ്യകാല ചിത്രമാണ് ദി ടോർമെന്റ് ഓഫ് സെന്റ് ആന്റണി (അല്ലെങ്കിൽ The Temptation of Saint Anthony,  1487-88). ഈ ചിത്രം ഇപ്പോൾ ടെക്സാസിലെ ഫോർട്ട് വർത്തിലുള്ള കിംബെൽ ആർട്ട് മ്യൂസിയത്തിലാണ് സംരക്ഷിച്ചിരിക്കുന്നത്. സുവർണ്ണ ഇതിഹാസത്തിലും മറ്റ് സ്രോതസ്സുകളിലും ഉൾപ്പെടുത്തിയിട്ടുള്ള പൊതു മധ്യകാല വിഷയം ഇത് കാണിക്കുന്നു. വിശുദ്ധ അന്തോണി (എ.ഡി. 251 - 356) മരുഭൂമിയിൽ വെച്ച് ഭൂതങ്ങളാൽ ആക്രമിക്കപ്പെട്ടു. അവരുടെ പ്രലോഭനങ്ങളെ അദ്ദേഹം ചെറുത്തു. The Temptation of Saint Anthony (അല്ലെങ്കിൽ "ട്രയൽ") ആണ് വിഷയത്തിന്റെ ഏറ്റവും സാധാരണമായ പേര്. എന്നാൽ ഈ രചന, മാലാഖമാരുടെ പിന്തുണയുള്ള മരുഭൂമിയിലൂടെ സാധാരണ പറക്കുന്ന വിശുദ്ധ അന്തോണിയെ പിശാചുക്കൾ വായുവിൽ പതിയിരുന്ന് വീഴ്ത്തിയതായി കാണിക്കുന്നു.
പാരമ്പര്യം
മൈക്കലാഞ്ചലോയുടെ അവശേഷിക്കുന്ന നാല് പാനൽ പെയിന്റിംഗുകളിൽ ഒന്നാണിത്. പിന്നീടുള്ള ജീവിതത്തിൽ ഓയിൽ പെയിന്റിംഗിനെ ഇകഴ്ത്തി സംസാരിച്ചതായി വസാരി രേഖപ്പെടുത്തുന്നു. ഷോൺഗൗവറിന്റെ അവസാന-ഗോഥിക് ശൈലി മൈക്കലാഞ്ചലോയുടെ യൗവനത്തിൽപ്പോലും, ബാക്കിയുള്ളവയുമായി ശക്തമായ വിരുദ്ധമാണ്. തന്റെ ഹ്രസ്വ ജീവിതത്തിന്റെ അവസാനത്തിലെത്തിയ മൈക്കലാഞ്ചലോ പകർത്തിയ ഷോങ്കോവറിന്റെ പ്രിന്റുകൾ ഇറ്റലി ഉൾപ്പെടെ യൂറോപ്പിൽ വ്യാപകമായി വിതരണം ചെയ്യപ്പെട്ടു.
അവലംബം
വർഗ്ഗം:ചിത്രങ്ങൾ
ഭജന സേയവേ
ത്യാഗരാജസ്വാമികൾ കല്യാണി രാഗത്തിൽ ചിട്ടപ്പെടുത്തിയ ഒരു കൃതിയാണ് ഭജന സേയവേ. തെലുഗുഭാഷയിൽ രചിച്ചിരിക്കുന്ന ഈ കൃതി രൂപകതാളത്തിലാണ് ചിട്ടപ്പെടുത്തിയിരിക്കുന്നത്.
പല്ലവി
ഭജന സേയവേ; മനസാ! പരമ ഭക്തിതോ; (ഭജന)
അനുപല്ലവി
അജ രുദ്രാദുലകു ഭൂസുരാദുല കരുദൈന രാമ (ഭജന)
ചരണം
നാദ പ്രണവ സപ്ത സ്വര വേദ വർണ ശാസ്ത്രപുരാണാദി ചതുഷ്ഷഷ്ടി കളല ഭേദമു ഗലിഗെ; മോദകര ശരീര മെത്തി മുക്തി മാർഗമുനു ദെലിയനി വാദ തർക്ക മേല ശ്രീമദാദി ത്യാഗരാജനുതുനി (ഭജന)
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:രൂപകതാളത്തിൽ ചിട്ടപ്പെടുത്തിയ കൃതികൾ
ഐറിന മെൽനിക്കോവ
ഐറിന മെൽനിക്കോവ (24 ഒക്ടോബർ 1918 - 3 നവംബർ 2010) സ്ലൊവാക്യയിലെയും ചെക്ക് റിപ്പബ്ലിക്കിലെയും ഒരു ഉക്രേനിയൻ ചരിത്രകാരിയായിരുന്നു. ഉക്രെയ്നിലെ നാഷണൽ അക്കാദമി ഓഫ് സയൻസസിന്റെ അനുബന്ധ അംഗം കൂടിയായിരുന്നു.
ജീവിതം
ഐറിന മെൽനിക്കോവ 1918 ഒക്ടോബർ 24 ന് ചെർനിഹിവ് മേഖലയിലെ മെനയിൽ ജനിച്ചു. മെൽനിക്കോവ കൈവ് സർവകലാശാലയിൽ നിന്ന് ബിരുദം നേടി (1940). രണ്ടാം ലോക മഹായുദ്ധത്തിന്റെ ഭാഗമായി ജർമ്മൻ-സോവിയറ്റ് സൈനിക സംഘട്ടനത്തിന്റെ തുടക്കത്തോടെ അവളെ കസാക്കിസ്ഥാനിലേക്ക്, ഷിംകെന്റ് നഗരത്തിലേക്ക് മാറ്റി. സൗത്ത് കസാഖ് ഇൻസ്റ്റിറ്റ്യൂട്ട് ഓഫ് ടീച്ചിംഗിൽ (1941-1942) നിർബന്ധിത എമിഗ്രേഷനിൽ മെൽനിക്കോവ ചരിത്രം പഠിപ്പിക്കാൻ തുടങ്ങി.
ഗവേഷണം
1947 മുതൽ 1959 വരെ USSR അക്കാദമി ഓഫ് സയൻസസിന്റെ (മോസ്കോ) ഇൻസ്റ്റിറ്റ്യൂട്ട് ഓഫ് സ്ലാവോണിക് സ്റ്റഡീസിലെ മുതിർന്ന ഗവേഷകനായിരുന്നു മെൽനിക്കോവ. അവിടെ വച്ചാണ് അവൾ ചെക്കോസ്ലോവാക്യയുടെയും ട്രാൻസ്കാർപാത്തിയയുടെയും രാഷ്ട്രീയ ചരിത്രം പഠിക്കാൻ തുടങ്ങിയത്, അത് സോവിയറ്റ് യൂണിയന് അനുകൂലമായി കൂട്ടിച്ചേർക്കപ്പെട്ടു.
1957 മുതൽ മെൽനിക്കോവ കൈവിൽ, USSR അക്കാദമി ഓഫ് സയൻസസിന്റെ ഇൻസ്റ്റിറ്റ്യൂട്ട് ഓഫ് ഹിസ്റ്ററിയിൽ ജോലി ചെയ്തു. അവിടെ, 1961-ൽ, "മുതലാളിത്തത്തിന്റെ താൽക്കാലിക ഭാഗിക സ്ഥിരത (1924-1929) കാലഘട്ടത്തിൽ ചെക്കോസ്ലോവാക്യയിലെ വർഗ്ഗസമരം" എന്ന വിഷയത്തെക്കുറിച്ചുള്ള തന്റെ ഡോക്ടറൽ പ്രബന്ധത്തെ അവർ ന്യായീകരിച്ചു. ഇന്നുവരെ, ഉക്രെയ്നിൽ എഴുതപ്പെട്ട 1920-കളിലെ ചെക്ക് രാഷ്ട്രീയ പാർട്ടികളുടെ ചരിത്രത്തിലെ ഏറ്റവും പൂർണ്ണമായ കൃതിയാണ് ഈ കൃതി.
അക്തി
ദാഗസ്താൻ റിപ്പബ്ലിക്കിലെ ഒരു ഗ്രാമീണ പ്രദേശമാണ് അക്തി - (Russian: Ахты́; Lezgian: Ахцагьар). അക്തിൻസ്‌കി ജില്ലയുടെ ഭരണ സിരാകേന്ദ്രം കൂടിയാണിത്. റിപ്പബ്ലിക്കിന്റെ തെക്ക് ഭാഗത്ത് മഖ്ചകലയിൽ നിന്ന് 254 കിലോമീറ്റർ (158 മൈൽ) അകലെ അക്ത്ചായ്, സമൂർ നദികളുടെ സംഗമസ്ഥാനത്താണ് ഈ പ്രദേശം സ്ഥിതിചെയ്യുന്നത്.
ജനസംഖ്യ
2010ലെ ജനസംഖ്യാകണക്കു പ്രകാരം ഇവിടത്തെ ജനസംഖ്യ 13,405 ആണ്. 2002ലെ സെൻസസ് പ്രകാരം 13,152 ആയിരുന്നു ജനസംഖ്യ. 1989ലെ ജനസംഖ്യ കണക്ക് അനുസരിച്ച് 7,356 പേരാണ് ഇവിടെ വസിച്ചിരുന്നത്.
ചരിത്രം
ക്രിസ്തുവിന് മുൻപ് (ബി.സി.ഇ) ഒന്നാം മില്ലേനിയത്തിന്റെ മധ്യത്തിലാണ് ഈ പ്രദേശം സ്ഥാപിതമായത്. എ.ഡി ഒന്നാം നൂറ്റാണ്ടിൽ ഇതിന് തുരി എന്ന പേര് ഉണ്ടായിരുന്നു, ഇത് കൊക്കേഷ്യൻ അൽബേനിയയുടെ ഭാഗമായിരുന്നു. അഞ്ചാം നൂറ്റാണ്ടിൽ കൊക്കേഷ്യൻ അൽബേനിയയുടെ തകർച്ചയ്ക്കുശേഷം, ലേക്കുകളുടെ വിസ്തീർണ്ണം ലക്‌സി ഫ്യൂഡൽ സ്റ്റേറ്റായി പ്രത്യക്ഷപ്പെട്ടു, അവ അക്തിയിലും പ്രവേശിച്ചു. 1817-1864 ലെ കൊക്കേഷ്യൻ യുദ്ധത്തിൽ, 1839 ൽ റഷ്യൻ സൈന്യം അക്തി പിടിച്ചെടുത്തു. അതേ വർഷം തന്നെ അഖ്തിൻസ്കോയ് കോട്ട ഈ സ്ഥലത്ത് സ്ഥാപിക്കപ്പെട്ടു. 1848 ൽ ആക്രമിക്കപ്പെട്ട ഷാമിൽ സൈനികർക്കെതിരായ പ്രതിരോധത്തിൽ കോട്ടയ്ക്ക് ഒരു പ്രധാന പങ്കുണ്ട്.
പ്രകൃതി
ലെസ്ഗിയാൻ ഇതിഹാസത്തിലെ നായകൻ ഷാർവിലിയുടെ സ്മാരകം ഇവിടെയാണ് സ്ഥിതിചെയ്യുന്നത്, വടക്കൻ കോക്കസസ് പർവതങ്ങൾ ഈ പട്ടണത്തെ ചുറ്റിപ്പെട്ടാണ് കിടക്കുന്നത്.
അവലംബം
വർഗ്ഗം:ഗ്രാമങ്ങൾ രാജ്യം തിരിച്ച്
ഹെലൻ സെക്സ്റ്റൺ
ഹന്ന മേരി ഹെലൻ സെക്സ്റ്റൺ (21 ജൂൺ 1862 - 12 ഒക്ടോബർ 1950) ഹെലൻ സെക്സ്റ്റൺ എന്നറിയപ്പെടുന്ന, ഒരു ഓസ്ട്രേലിയൻ സർജനായിരുന്നു. മെൽബണിലെ ഔദ്യോഗിക ജീവിതത്തിൽ നിന്ന് വിരമിച്ച ശേഷം, ഒന്നാം ലോകമഹായുദ്ധസമയത്ത് അവർ ഫ്രാൻസിൽ ഒരു ഫീൽഡ് ഹോസ്പിറ്റൽ തുറന്നു.
ആദ്യകാല ജീവിതവും വിദ്യാഭ്യാസവും
ഹന്ന മേരി ഹെലൻ സെക്സ്റ്റൺ 1862 ജൂൺ 21 ന് ഓസ്ട്രേലിയിലെ മെൽബണിൽ ജനിച്ചു. 1854-ൽ അയർലണ്ടിലെ ലിമെറിക്കിൽ നിന്ന് കുടിയേറിയ മരിയ, ഡാനിയൽ സെക്‌സ്റ്റൺ ദമ്പതികൾക്ക് ജനിച്ച അഞ്ച് മക്കളിൽ ഇളയവളായിരുന്നു സെക്സ്റ്റൺ. കാൾട്ടണിന്റെ പ്രാന്തപ്രദേശത്തുള്ള വിദ്യാലയത്തിൽ ചേർന്ന് വൈദ്യശാസ്ത്രം പഠിക്കാൻ പദ്ധതിയിട്ടെങ്കിലും മെൽബൺ സർവകലാശാലയിലെ മെഡിക്കൽ വിദ്യാലയം സ്ത്രീകളെ പ്രവേശിപ്പിക്കാത്തതിനാൽ പകരം യൂണിവേഴ്‌സിറ്റി ഓഫ് ആർട്‌സിൽനിന്ന് അവർ ബിരുദം നേടി. സെക്സ്റ്റണും ഒരു സഹപാഠിയായ ലിലിയൻ ഹെലൻ അലക്സാണ്ടറും ഈ വിഷയത്തിൽ സർവ്വകലാശാലാ കൗൺസിലിന് അപേക്ഷ നൽകിയതോടെ 1887 മാർച്ചിൽ മെഡിക്കൽ വിദ്യാലയം വിദ്യാർത്ഥിനികൾക്കായി അതിന്റെ വാതിലുകൾ തുറന്നു.
കരിയർ
1892-ൽ എം.ബി.ബി.എസ്. ബിരുദം കരസ്ഥമാക്കിയ  സെക്‌സ്റ്റൺ, മെൽബൺ സർവ്വകലാശാലയിലെ മെഡിക്കൽ വിദ്യാലയത്തിൽനിന്ന് വൈദ്യശാസ്ത്ര ബിരുദം നേടിയ മൂന്നാമത്തെ വനിതയയെന്ന നിലയിൽ ശ്രദ്ധേയത നേടി. അക്കാലത്തെ മിക്ക ആശുപത്രികളും വനിതാ ഡോക്ടർമാരെ നിയമിക്കാൻ വിമുഖത കാണിച്ചതിനാൽ, 1896-ൽ ക്വീൻ വിക്ടോറിയ ഹോസ്പിറ്റൽ ഫോർ വുമൺ ആൻഡ് ചിൽഡ്രൻ എന്ന സ്ഥാപനത്തിന്റെ സഹസ്ഥാപകയായിരുന്ന കോൺസ്റ്റൻസ് സ്റ്റോൺ എന്ന വനിതയുടെ നേതൃത്വത്തിൽ സെക്സ്റ്റൺ ഒരു കൂട്ടം വനതകളെ  സംഘടിപ്പിച്ചു. 1899-ൽ ഈ ആശുപത്രിയുടെ നിർമ്മാണം പൂർത്തിയായി തുറന്ന് പ്രവർത്തിച്ചപ്പോൾ സെക്സ്റ്റൺ അവിടെ ശസ്ത്രക്രിയാ  വിഭാഗത്തിൻറെ മേധാവിയായി നിയമിക്കപ്പെടുകയും 1908 വരെ അവർ ആ സ്ഥാനത്ത് തുടരുകയും ചെയ്തു. 1899-ൽ, റോയൽ വിമൻസ് ഹോസ്പിറ്റലിലെ ഒരു ഓണററി ഗൈനക്കോളജിക്കൽ സർജനായി അവർ ചേർന്നുവെങ്കിലും ആരോഗ്യപ്രശ്നങ്ങൾ കാരണം 1910-ൽ വിരമിക്കാൻ നിർബന്ധയായി.
1911-ൽ സെക്സ്റ്റൺ യൂറോപ്പിലേക്ക് താമസം മാറി. ഒന്നാം ലോകമഹായുദ്ധം പൊട്ടിപ്പുറപ്പെട്ടപ്പോൾ, ബ്രിട്ടീഷ് സൈന്യം അവരുടെ വൈദ്യശാസ്ത്ര പരമായ  സേവനങ്ങൾ നിരസിച്ചതിനെത്തുടർന്ന്, ഓസ്‌ട്രേലിയിലെ തൻറെ സഹപ്രവർത്തകരുടെ സാമ്പത്തിക സഹായത്തോടെ അവർ പാരീസിന് സമീപം ഒരു ടെന്റഡ് ഫീൽഡ് ഹോസ്പിറ്റൽ സ്ഥാപിച്ചു. ആശുപത്രിയെ ഫ്രഞ്ച് സർക്കാർ ഒരു സൈനിക ആശുപത്രിയായി അംഗീകരിച്ചതോടെ സെക്സ്റ്റണിന് ഫ്രഞ്ച് സൈന്യത്തിനുള്ളിലെ മേജർ പദവി ലഭിച്ചു. പിന്നീട് യുദ്ധം തുടർന്നുകൊണ്ടിരിക്കവേ, പാരീസിലെ ഒരു സൈനിക ആശുപത്രിയായ Val-de-Grâce ൽ ജോലി ചെയ്ത അവർ, അവിടെ ഡോക്ടർമാരോടൊപ്പം പ്രധാനമായും യുദ്ധത്തിൽ പരിക്കേറ്റ സൈനികർക്ക് പുനർനിർമ്മാണ ശസ്ത്രക്രിയകൾ നടത്തി. അവളുടെ ബഹുമാനാർത്ഥം കാൻബെറ പ്രാന്തപ്രദേശമായ കുക്കിലെ സെക്സ്റ്റൺ സ്ട്രീറ്റിന് അവരുടെ പേര് നൽകി.
പിന്നീടുള്ള ജീവിതവും മരണവും
സെക്സ്റ്റൺ 1917-ൽ മെൽബണിലേക്ക് മടങ്ങിയെത്തിയെങ്കിലും 1919-ൽ വീണ്ടും യൂറോപ്പിലേക്ക് പോകുകയും ഒടുവിൽ ഫ്ലോറൻസിൽ സ്ഥിരതാമസമാക്കുകയും ചെയ്തു. പിൽക്കാല  ജീവിതത്തിൽ സന്ധിവാതവും പാർക്കിൻസൺസ് രോഗവും അലട്ടിയ അവർ 1950 ഒക്ടോബർ 12-ന് ലണ്ടനിൽ വച്ച് അന്തരിച്ചു.
പോതക്കിളി
പശ്ചിമഘട്ടത്തിൽ മാത്രം കാണപ്പെടുന്ന ഒരു പക്ഷിയാണ് പോതക്കിളി.   ഇവ മലമ്പ്രദേശങ്ങളിലാണ് കാണപ്പെടുന്നത്. ചുറ്റുപാടുമായി ചേർന്നുപോകുന്ന നിറമാണിവയ്ക്ക്. പാറകളിലും മരങ്ങൾ നിറഞ്ഞപുൽമേടുകളിലുമാണ് ഇവയെ പ്രധാനമായും കണ്ടുവരുന്നത്. നീളമുള്ള വാലും തടിച്ച കൊക്കും ഇവയെ തിരിച്ചറിയാൻ സഹായിക്കുന്നു. ശരീരത്തിന്റെ മുകൾ ഭാഗത്ത് ഒരുതരം നര കലർന്ന ചാരനിറമാണ്. വാലിൽ വ്യക്തമല്ലത്ത വരകളുണ്ടാകും. മിക്കവാറും ഇണയോടൊപ്പമാകും ഇവയുടെ സഞ്ചാരം.
നാഷണൽ ഗാലറി ഓഫ് മോഡേൺ ആർട്ട്, മുംബൈ
പ്രശസ്തരായ ചിത്രകാരന്മാരുടെയും ശിൽപ്പികളുടെയും കൃതികൾ പ്രദർശിപ്പിക്കുന്ന ഒരു കലാസംഗ്രഹാലയമാണ് മുംബൈയിലെ നാഷണൽ ഗാലറി ഓഫ് മോഡേൺ ആർട്ട്. ദക്ഷിണ മുംബൈയിലെ കൊളാബയിൽ കൊവാസ്ജി ജഹാംഗീർ ഹാളിലാണ് ഈ സ്ഥാപനം പ്രവർത്തിക്കുന്നത്.
ചരിത്രം
വിവിധ സാംസ്കാരികപരിപാടികളുടെ ഒരു പ്രമുഖ വേദിയായിരുന്നു കൊവാസ്ജി ജഹാംഗിർ ഹാൾ. എന്നാൽ മുംബൈയിൽ എഴുപതുകളുടെ തുടക്കം മുതൽ ശീതീകരണസംവിധാനമുള്ള ഓഡിറ്റോറിയങ്ങൾ വ്യാപകമായി. ഇതോടെ കൊവാസ്ജി ജഹാംഗിർ ഹാൾ അവഗണനയിലായി. ബോക്സിങ്ങ് മൽസരങ്ങളും ആദായ താൽക്കാലിക വിപണനമേളകളും മറ്റും ഇവിടെ സംഘടിപ്പിക്കപ്പെട്ടു. പ്രശസ്ത ശിൽപിയായ പിലൂ പോച്ഖാനാവാലാ, കെകെ ഗാന്ധി തുടങ്ങിയവർ നേതൃത്വം നൽകിയ കലാസമൂഹത്തിന്റെ കൂട്ടായ്മ ഈ അവസ്ഥക്കെതിരെ എതിർപ്പുകൾ പ്രകടിപ്പിച്ചതോടെ സമകാലിക കലയുടെ ഒരു മ്യൂസിയമാക്കി ഇതിനെ മാറ്റാനുള്ള തീരുമാനമായി. ഒരു സംരക്ഷിത പൈതൃകഘടന ആയതിനാൽ കെട്ടിടത്തിന്റെ ബാഹ്യ രൂപമോ, ഘടനാപരമായ മാറ്റങ്ങളോ ഇതിൽ വരുത്താൻ കഴിയുമായിരുന്നില്ല. കരിങ്കൽ തറയുള്ള യഥാർത്ഥ കെട്ടിടത്തിനുള്ളിൽ രണ്ട് അടി അകലം വിട്ട് പുതിയ പുതിയ മാർബിൾ തറ സ്ഥാപിച്ച് നിർമ്മാണം നടത്തിയാണ് റോമി ഖോസ്ല എന്ന ആർക്കിടെക്റ്റ് ഈ കെട്ടിടം നവീകരിച്ചത്. 1996 മുതൽ നാഷണൽ ഗാലറി ഓഫ് മോഡേൺ ആർട്ട് ഇവിടെ പ്രവർത്തിച്ചു തുടങ്ങി. വെളിച്ചം, ഈർപ്പം, താപനില എന്നിവ നിയന്ത്രിതമായ അന്താരാഷ്ട്ര നിലവാരം പുലർത്തുന്ന ഒരു പ്രദർശനവേദിയാണിത്.
പ്രദർശനങ്ങൾ
14,000-ത്തോളം കലാസൃഷ്ടികളാണ് ഇവിടെ ഒരുകാലത്ത് പ്രദർശനത്തിനുണ്ടായിരുന്നത്. 1857 മുതലുള്ള പെയിന്റിംഗുകൾ ഇതിലുൾപ്പെടും. പ്രശസ്ത ചിത്രകാരന്മാരായ പാബ്ലോ പിക്കാസോ, രാജാ രവിവർമ്മ, ഗഗനേന്ദ്രനാഥ ടാഗോർ, എം.എഫ്. ഹുസൈൻ, അമൃതാ ഷെർഗിൽ, എഫ്.എൻ. സോസ തുടങ്ങിയവരുടെ ചിത്രങ്ങൾ ഇവിടെ പ്രദർശനത്തിനുണ്ടായിരുന്നു. മമ്മി അടക്കമുള്ള ഈജിപ്ഷ്യൻ പുരാവസ്തുശേഖരമായിരുന്നു മറ്റൊരു ആകർഷണം. എന്നാൽ ഇവയിൽ പലതും ഛത്രപതി ശിവാജി മഹാരാജ് വാസ്തു സംഗ്രഹാലയത്തിലേക്ക് മാറ്റപ്പെട്ടു. ഇന്ത്യയിലും വിദേശത്തുമുള്ള ചിത്രകാരന്മാരുടെ താൽക്കാലിക പ്രദർശനങ്ങളാണ് ഇവിടെ ഇപ്പോൾ നടക്കാറുള്ളത്. .
അവലംബം
വർഗ്ഗം:മുംബൈയിലെ മ്യൂസിയങ്ങൾ
ആർച്ചോസോർ
അമ്നിയോട്ട ഡായപ്പ്സിഡ്കളുടെ ഒരു കൂട്ടത്തെ ആണ് ആർച്ചോസോർ എന്ന് വിളിക്കുന്നത്. ഇതിൽ ഇന്ന് ജീവിച്ചിരിക്കുന്ന പക്ഷികളും അവയുടെ പിന്മുറക്കാരും (വംശനാശം/മൺമറഞ്ഞവയും ) ഇന്ന് ജീവിച്ചിരിക്കുന്ന മുതല കുടുംബത്തിൽ പെട്ടവയും അവയുടെ പിന്മുറക്കാരും(വംശനാശം/മൺമറഞ്ഞവയും  ) പെടുന്നു.
അവലംബം
വർഗ്ഗം:ജീവശാഖ
നീറാട്
ഐതീഹ്യം
നീരാട്ട് എന്ന പദത്തിൽ നിന്നാണ് നീറാട് എന്ന വാക്ക് രൂപപ്പെട്ടത് എന്ന് പറയപ്പെടുന്നു. ആദ്യകാലത്ത് സമീപ ഗ്രാമക്കാർ പോലും കുളിക്കാൻ വന്നിരുന്ന പ്രസിദ്ധമായ കുളം ഇവിടെ ഉണ്ട്. നീരാട്ടിന് വന്ന സ്ഥലം ആണ് നീറാട് ആയി മാറിയത്.
വിദ്യാലയങ്ങൾ
വർഗ്ഗം:മലപ്പുറം ജില്ലയിലെ ഗ്രാമങ്ങൾ
നെല്ലിക്കാപറമ്പ്
കേരളത്തിലെ കോഴിക്കോട് ജില്ലയിലെ കോഴിക്കോട് താലൂക്കിലെ കാരശ്ശേരി ഗ്രാമപഞ്ചായത്തിലെ ഒരു പ്രദേശമാണ് നെല്ലിക്കാപറമ്പ്. കോഴിക്കോട് - മലപ്പുറം ജില്ലകളെ തമ്മിൽ ബന്ധിപ്പിക്കുന്ന സംസ്ഥാനപാത 34 (SH 34) ഇതിലൂടെ കടന്നു പോകുന്നു. മുക്കം നഗരത്തിന് അഞ്ച് കിലോമീറ്റർ അകലെ സ്ഥിതി ചെയ്യുന്ന ഒരു പ്രധാന കവലയാണ് നെല്ലിക്കാപറമ്പ്.
വിദ്യാലയങ്ങൾ
വർഗ്ഗം:കോഴിക്കോട് ജില്ലയിലെ സ്ഥലങ്ങൾ
മഹാ നഖോൺ
തായ്‍ലൻറിലെ ബാങ്കോക്കിൽ, സിലോം/സതോൻ സെൻട്രൽ ബിസിനസ് ഡിസ്ട്രിക്റ്റിൽ സ്ഥിതി ചെയ്യുന്ന അംബരചുംബിയായ ഒരു കെട്ടിടമാണ് മഹാ നഖോൺ (มหานคร). 2016 ആഗസ്റ്റിലാണ് പ്രവർത്തനമാരംഭിച്ചത്. 314.2 m ഉയരമുള്ള ഈ കെട്ടിടം തായ്‍ലാൻറിലെ ഏറ്റവും ഉയരമുള്ള കെട്ടിടമാണ്. ഇതിന് ആകെ 77 നിലകളുണ്ട്.
സുഡോ
യുണിക്സ്-നോട് സാദൃശ്യമുള്ള ഓപ്പറേറ്റിങ് സിസ്റ്റങ്ങളിൽ ഉപയോഗിക്കുന്ന ഒരു നിർദ്ദേശമാണ് സുഡോ (sudo)( or ). മറ്റു നിർദ്ദേശങ്ങൾക്കൊപ്പം സുഡോ ചേർത്ത് ഉപയോഗിക്കുമ്പോൾ അവ സൂപ്പർ യൂസർ നിലയിൽ പ്രവർത്തിക്കും. ഉദാഹരണം: sudo reboot
ഇത് യഥാർത്ഥത്തിൽ "സൂപ്പർ യൂസർ ഡൂ" എന്നതാണ് അർത്ഥമാക്കുന്നത്, ഇത് അതിന്റെ ഏറ്റവും സാധാരണമായ ഉപയോഗമാണ്. എന്നിരുന്നാലും, ഔദ്യോഗിക സുഡോ പ്രോജക്റ്റ് പേജിൽ ഇതിനെ "su 'do' " എന്ന് ലിസ്റ്റുചെയ്യുന്നു. su യ്‌ക്കായുള്ള നിലവിലെ ലിനക്‌സ് മാനുവൽ പേജുകൾ അതിനെ "സബ്‌സ്‌റ്റിറ്റ്യൂട്ട് യൂസർ" എന്നാണ് നിർവചിക്കുന്നത്, സുഡോയുടെ ശരിയായ അർത്ഥം "സബ്‌സ്റ്റിറ്റ്യൂട്ട് യൂസർ, ഡു" ആണ്, കാരണം മറ്റ് ഉപയോക്താക്കളെപ്പോലെ സുഡോയ്ക്കും ഒരു കമാൻഡ് പ്രവർത്തിപ്പിക്കാൻ കഴിയും.
സമാനമായ കമാൻഡിൽ നിന്ന് വ്യത്യസ്തമായി su, ഉപയോക്താക്കൾ, സ്ഥിരസ്ഥിതിയായി(default), ആധികാരികത ഉറപ്പാക്കുന്നതിന് വേണ്ടി, ടാർഗെറ്റ് യൂസറിന്റെ പാസ്‌വേഡിന് പകരം സ്വന്തം പാസ്‌വേഡ് നൽകണം. ഒതന്റിക്കേഷനു ശേഷം, കോൺഫിഗറേഷൻ ഫയൽ (സാധാരണയായി /etc/sudoers)യൂസർക്ക് ആക്‌സസ് അനുവദിക്കുകയാണെങ്കിൽ, സിസ്റ്റം ആവശ്യപ്പെട്ട കമാൻഡ് അഭ്യർത്ഥിക്കുന്നു. ഇൻവോക്കിംഗ് ടെർമിനലിൽ നിന്ന് മാത്രം കമാൻഡുകൾ പ്രവർത്തനക്ഷമമാക്കുന്നത് ഉൾപ്പെടെ, കോൺഫിഗറേഷൻ ഫയൽ വിശദമായ ആക്സസ് അനുമതികൾ വാഗ്ദാനം ചെയ്യുന്നു; ഓരോ ഉപയോക്താവിനും ഗ്രൂപ്പിനും ഒരു പാസ്‌വേഡ് ആവശ്യമാണ്; ഓരോ തവണയും ഒരു പാസ്‌വേഡ് വീണ്ടും നൽകേണ്ടത് ആവശ്യമാണ് അല്ലെങ്കിൽ ഒരു പ്രത്യേക കമാൻഡ് ലൈനിന് ഒരിക്കലും പാസ്‌വേഡ് ആവശ്യമില്ല. പാസിംഗ് ആർഗ്യുമെന്റുകളോ ഒന്നിലധികം കമാൻഡുകളോ അനുവദിക്കുന്നതിന് വേണ്ടി ഇത് കോൺഫിഗർ ചെയ്യാവുന്നതാണ്.
അവലംബം
വർഗ്ഗം:യുണിക്സ്
അഘമർഷണം
സർവൈനസാമപധ്വംസി, ജപ്യം ത്രഷ്വഘമർഷണം
എന്ന് അമരകോശത്തിൽ (ബ്രഹ്മവർഗം 51) പറഞ്ഞിട്ടുണ്ട്. ഋഗ്വേദത്തിൽ 10-ം മണ്ഡലത്തിലെ 190-ാമത്തേത് ഒരു അഘമർഷണസൂക്തമാണ്.
ഋതഞ്ച സത്യഞ്ചാഭീദ്ധാത്തപസോധ്യജായത തതോ രാത്രിരജായത തതസ്സമുദ്രോ അർണവഃ സമുദ്രാദർണവാദധിസംവത്സരോ അജായത. അഗോരാത്രാണി വിദധദ്വിശ്വസ്യ മിഷതോ വശീ. സൂര്യചൻദ്രമസൌ ധാതാ യഥാപൂർവമകല്പയത്. ദിവഞ്ച പൃഥിവീഞ്ചാന്തരീക്ഷമഥോസുവഃ
മധുഛന്ദസ്സിന്റെ പുത്രൻ അഘമർഷണൻ ആണ് ഇതിന്റെ ഋഷി; അനുഷ്ടുപ് ഛന്ദസ്സും, സൃഷ്ടി ദേവതയും. ഈ മന്ത്രത്തിന്റെ സാരം: 'അനുഷ്ഠിക്കപ്പെട്ട തപസ്സിൽനിന്ന് ഋതവും (മാനസികമായ സത്യം) സത്യവും (വാചികമായ സത്യം) ഉളവായി. പിന്നെ രാത്രിയും സലിലവത്തായ സമുദ്രവും ഉളവായി. സലിലവത്തായ സമുദ്രത്തിനുശേഷം സംവത്സരം ഉളവായി. അതു രാപകലുകളെ സൃഷ്ടിച്ച് സർവപ്രാണികൾക്കും സ്വാമിയായി. സൂര്യചന്ദ്രന്മാരെയും സുഖാത്മകമായ സ്വർഗത്തെയും ഭൂമിയെയും അന്തരീക്ഷത്തെയും വിധാതാവ് മുൻപിലത്തെപ്പോലെ സൃഷ്ടിച്ചു'. (ഋഗ്വേദസംഹിത-വള്ളത്തോൾ).
ഇതുകൂടാതെ സൂര്യശ്ചമാ മന്യശ്ച (തൈത്തിരീയാരണ്യകം ​X. 25.1). ആപഃ പുനന്തുപൃഥിവിം (തൈത്തിരീയാരണ്യകം X. 23.1) മുതലായ മന്ത്രങ്ങളും അഘമർഷണങ്ങളായി അംഗീകരിക്കപ്പെട്ടിരിക്കുന്നു.
ജലാന്തർഭാഗത്തുവച്ചു ജപിക്കേണ്ടവയാണ് ഈ മന്ത്രങ്ങൾ. ഇവ യഥാവിധി ജപിക്കുന്നവരുടെ സർവപാപങ്ങളും നശിക്കുമെന്ന് ആചാര്യന്മാർ ഉദ്ഘോഷിച്ചിട്ടുണ്ട്.
അഘമർഷണം എന്നതു വിന്ധ്യപർവതത്തിലുള്ള ഒരു തീർഥസരസ്സിന്റെ പേരുകൂടിയാണ്. അവിടെവച്ചാണ് ദക്ഷപ്രജാപതി വിഷ്ണുപ്രീതിക്കുവേണ്ടി തപസ്സുചെയ്തതെന്ന് പുരാണങ്ങളിൽ കാണുന്നു. മേൽപ്പറഞ്ഞ മന്ത്രവും തീർഥവും അഘമർഷണൻ എന്ന മഹർഷിയുമായി ബന്ധപ്പെട്ടതായി വിശ്വസിക്കപ്പെടുന്നു. ഈ അഘമർഷണ മുനിയെപ്പറ്റി മഹാഭാരതം ശാന്തിപർവത്തിൽ പരാമർശിക്കുന്നുണ്ട്.
വർഗ്ഗം:മന്ത്രങ്ങൾ
തേങ്ങാപട്ടണം
കന്യാകുമാരി ജില്ലയിൽ കേരളത്തിനോട് അടുത്ത് അറബിക്കടലിനു സമീപം സ്ഥിതിചെയ്യുന്ന മത്സ്യബന്ധന തുറമുഖം ഉൾപ്പെടുന്ന പ്രദേശമാണ് തേങ്ങാപട്ടണം. ധാരാളം തെങ്ങ് ഉള്ള പ്രദേശമായതിനാൽ തേങ്ങാപട്ടണം എന്ന പേര് കിട്ടിയതായി കരുതുന്നു. കേരള സംസ്ഥാനരൂപീകരണത്തിന് മുൻപായി തിരുവിതാംകൂറിന്റെ ഭാഗമായിരുന്ന ഈ പ്രദേശം സംസ്ഥാന രൂപീകരണത്തോടെ കന്യാകുമാരിയോടൊപ്പം തമിഴ്നാടിന്റെ ഭാഗമായി.
കസുംകെന്റ്
ദാഗസ്ഥാൻ റിപ്പബ്ലിക്കിലെ ഒരു ഗ്രാമവും സുലൈമാൻ-സ്റ്റാൾസ്‌കി ജില്ലയുടെ ഭരണ സിരാകേന്ദ്രവുമാണ് കസുംകെന്റ് - (Russian: Касумкѐнт) Lezgian.: Кьасумхуьр ). റിപ്പബ്ലിക്കിന്റെ തലസ്ഥാനമായ മഖ്ചകലയിൽ നിന്ന് 187 കിലോമീറ്റർ തെക്കായിട്ടാണ് ഇത് സ്ഥിതിചെയ്യുന്നത്. സുലൈമാൻ-സ്റ്റാൾസ്‌കി ജില്ലയിലെ ഏറ്റവും വലിയ ജനവാസ മേഖലയാണിത്. 2002ലെ ജനസംഖ്യ കണക്ക് അനുസരിച്ച്  12 000 ആണ് ഇവിടത്തെ ജനസംഖ്യ
സ്ഥാനം
ദാഗസ്ഥാന്റെ തെക്ക് ഭാഗത്താണ് ഈ ഗ്രാമം സ്ഥിതിചെയ്യുന്നത്, തന്ത്രപ്രധാനമായ സമൂർ നദിയിൽ നിന്ന് വടക്ക്, ചിരാഗ്ചായ്, കുറാ നദികൾക്കിടയിൽ ആണ് ഇതിന്റെ സ്ഥാനം. റിപ്പബ്ലിക് അഡ്മിനിസ്‌ട്രേറ്റീവ് സെന്റർ മഖാചകലയിൽ നിന്ന് തെക്ക് 183 കിലോമീറ്ററും ദെർബെന്റിൽ നിന്ന് 38 കിലോമീറ്ററും അകലെയാണ് കസുംകെന്റ് സ്ഥിതി ചെയ്യുന്നത്.
ചരിത്രം
കസൂം എന്ന പർവതാരോഹകനാണ് ഈ ഗ്രാമം സ്ഥാപിച്ചതെന്ന് കരുതപ്പെടുന്നു. നൂറുകണക്കിന് വർഷങ്ങൾക്ക് മുമ്പ് ചിരാഗ്‌ചേ നദിയുടെ തീരത്ത് ഉയർന്ന മരങ്ങൾക്കിടയിൽ അദ്ദേഹം സ്വന്തമായി ഒരു വീട് പണിതു. പിന്നീട് അടുത്തുള്ള രാജ്യങ്ങളിൽ നിന്നുള്ള ആളുകൾ ആ പ്രദേശത്തേക്ക് കുടിയേറാൻ തുടങ്ങി. 1886ലെ സെൻസസ് പ്രകാരം ഗ്രാമത്തിൽ 116 വീടുകൾ ആണ് ഉണ്ടായിരുന്നത്. ജനസംഖ്യ 623ഉം. 316 പുരുഷന്മാരും 307 സ്ത്രീകളുമായിരുന്നു ഇക്കാലയളവിൽ ഇവിടെ വസിച്ചിരുന്നത്. ഒക്ടോബർ വിപ്ലവത്തിന് മുമ്പ് ഗ്രാമത്തിൽ രണ്ട് പള്ളികൾ ഉണ്ടായിരുന്നു, രണ്ട് വർഷത്തെ സ്‌കൂൾ പ്രവർത്തിച്ചു. ഇപ്പോൾ ഇത് റിപ്പബ്ലിക്കിലെ ഏറ്റവും വലിയ ജില്ലാ കേന്ദ്രങ്ങളിലൊന്നാണ്‌
ഡെവാൾഡ് ബ്രെവിസ്
ഒരു ദക്ഷിണാഫ്രിക്കൻ ക്രിക്കറ്റ് കളിക്കാരനാണ് ഡെവാൾഡ് ബ്രെവിസ് (ജനനം: 29 ഏപ്രിൽ 2003). 'ബേബി എബി' എന്ന പേരിലും ബ്രെവിസ് അറിയപ്പെടുന്നു, കാരണം ഇത് അദ്ദേഹത്തിന്റെ അഭിനയത്തിന് സമാനമാണ്. എബി ഡിവില്ലിയേഴ്സ്. ഐ.പി.ൽ ൽ മുംബൈ ഇന്ത്യൻസ് നു  വേണ്ടി കളിക്കുന്നു.
സരോജ വൈദ്യനാഥൻ
സരോജ വൈദ്യനാഥൻ കോറിയോഗ്രാഫറും, ഭരതനാട്യത്തിന്റെ ഗുരുവും ഉപജ്ഞാതാക്കളിലൊരാളുമാണ്. ഇന്ത്യാഗവൺമെന്റ് ഇവർക്ക് 2002 -ൽ പത്മശ്രീയും, 2013 -ൽ പത്മഭൂഷണും നൽകി ആദരിക്കുകയുണ്ടായി.
അവലംബം
വർഗ്ഗം:ഭരതനാട്യ നർത്തകർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:പത്മഭൂഷൺ പുരസ്കാരം ലഭിച്ചവർ
സുരേഷ് പ്രഭു
ഒന്നാം നരേന്ദ്ര മോദി സർക്കാരിൽ കാബിനറ്റ് വകുപ്പ് മന്ത്രിയായിരുന്ന മഹാരാഷ്ട്രയിൽ നിന്നുള്ള മുതിർന്ന ബി.ജെ.പി നേതാവാണ്  സുരേഷ് പ്രഭു.(ജനനം : ജൂലൈ 11 1953)  ശിവസേന നേതാവായിരുന്ന സുരേഷ് പ്രഭു 2014 നവംബർ 9ന് ബി.ജെ.പിയിൽ ചേർന്നു. 1996 മുതൽ 2002 വരെയുള്ള എ.ബി. വാജ്പേയി മന്ത്രിസഭകളിലെ കാബിനറ്റ് വകുപ്പ് മന്ത്രിയായും പ്രവർത്തിച്ചിട്ടുണ്ട്. 2022 ഫെബ്രുവരി ഒന്നിന് ദേശീയ-സജീവ രാഷ്ട്രീയത്തിൽ നിന്ന് വിരമിക്കൽ പ്രഖ്യാപിച്ചു.
ജീവിതരേഖ
മഹാരാഷ്ട്രയിലെ മുംബൈയിൽ പ്രഭാകര പ്രഭുവിൻ്റെയും സുമതി ദേവിയുടേയും മകനായി 1953 ജൂലൈ 11ന് ജനനം. ദാദറിലുള്ള ശാരദാശ്രമം വിദ്യാമന്ദിർ സ്കൂളിൽ നിന്ന് പ്രാഥമിക വിദ്യാഭ്യാസം നേടിയ സുരേഷ് മുംബൈ വിലി പാർലെയിലെ എം.എൽ. ദഹങ്കർ കോളേജിൽ നിന്ന് ബിരുദവും മുംബൈ ന്യൂ ലോ കോളേജിൽ നിന്ന് നിയമബിരുദവും നേടി. പിന്നീട് ചാർട്ടേഡ് അക്കൗണ്ടൻ്റ് കോഴ്സിന് ചേർന്നു. അഖിലേന്ത്യ സി.എ പരീക്ഷയിൽ പതിനൊന്നാം റാങ്ക് നേടിയ സുരേഷ് ഒരു ചാർട്ടേഡ് അക്കൗണ്ടൻ്റായിട്ട് ഔദ്യോഗിക ജീവിതമാരംഭിച്ചു. വിദ്യാഭ്യാസ വിചക്ഷനും ചാർട്ടേഡ് അക്കൗണ്ടൻറ് സ്ഥാപനത്തിൻ്റെ ഉടമയുമായിരുന്ന സുരേഷ് കുടുംബ ബിസിനസുകളിലും പങ്കാളിയാണ്.
രാഷ്ട്രീയ ജീവിതം
1996-ൽ ശിവസേന ടിക്കറ്റിൽ ലോക്സഭാംഗമായതോടെയാണ് സുരേഷ് പ്രഭുവിൻ്റെ രാഷ്ട്രീയ ജീവിതം തുടങ്ങുന്നത്. 1996 മുതൽ 2009 വരെ നാല് തവണ രാജാപ്പൂരിൽ നിന്നുള്ള ലോക്സഭാംഗമായിരുന്നു
ഒന്നാം വാജ്പേയി സർക്കാരിലാണ് സുരേഷ് പ്രഭു ആദ്യമായി കേന്ദ്ര-മന്ത്രിയാവുന്നത്. പതിമൂന്ന് ദിവസം നീണ്ട ഒന്നാം വാജ്പേയി സർക്കാരിൽ വ്യവസായ-വകുപ്പ് മന്ത്രിയായ സുരേഷ് രണ്ടാം വാജ്പേയി സർക്കാരിൽ 1998 മുതൽ 1999 വരെ വനം, പരിസ്ഥിതി വകുപ്പ് മന്ത്രിയായിരുന്നു. മൂന്നാം വാജ്പേയി സർക്കാരിൽ 1999 മുതൽ 2000 വരെ രാസവളം, രാസവസ്തു വകുപ്പ് മന്ത്രിയായും 2000 മുതൽ 2002 വരെ കേന്ദ്ര ഊർജ വകുപ്പ് മന്ത്രിയായും പ്രവർത്തിച്ചു.
2014-ലെ ഒന്നാം നരേന്ദ്ര മോദി മന്ത്രിസഭയിൽ 2017 വരെ റെയിൽവേ വകുപ്പ് മന്ത്രിയായിരുന്ന സുരേഷ് പ്രഭു 2017 മുതൽ 2019 വരെ വാണിജ്യ,വ്യവസായ വകുപ്പ് മന്ത്രിയായും 2018-2019 കാലയളവിൽ കേന്ദ്ര, വ്യേമയാന വകുപ്പ് മന്ത്രിയായും പ്രവർത്തിച്ചു.
1996 മുതൽ 2014 വരെ ശിവസേന അംഗമായിരുന്ന സുരേഷ് ശിവസേനാംഗത്വം രാജിവച്ച് 2014 നവംബർ ഒൻപതിന് ബി.ജെ.പിയിൽ ചേർന്നു. 2014 മുതൽ 2016 വരെ ഹരിയാനയിൽ നിന്നും 2016 മുതൽ 2022 വരെ ആന്ധ്ര പ്രദേശിൽ നിന്നും രാജ്യസഭാംഗമായി തിരഞ്ഞെടുക്കപ്പെട്ടു. രാജ്യസഭ കാലാവധി പൂർത്തിയായതിനെ തുടർന്ന് 2022 ഫെബ്രുവരി ഒന്നിന് സജീവ രാഷ്ട്രീയത്തിൽ നിന്ന് വിരമിച്ചു.
റിഷിഹുഡ് യൂണിവേഴ്സിറ്റിയുടെ സ്ഥാപക ചാൻസിലർ, ലണ്ടൻ സ്കൂൾ ഓഫ് ഇക്കണോമിക്സിലെ സന്ദർശക പ്രൊഫസർ എന്നീ പദവികളിലും പ്രവർത്തിച്ചു.
മറ്റ് പദവികൾ
ചെയർമാൻ
Member and Partner
President
Member
അവലംബം
വർഗ്ഗം:ഇന്ത്യയുടെ റെയിൽവെ മന്ത്രിമാർ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ വർഗ്ഗം:നരേന്ദ്ര മോദി മന്ത്രിസഭ വർഗ്ഗം:ആന്ധ്രാപ്രദേശിൽ നിന്നും രാജ്യസഭയിൽ അംഗമായവർ വർഗ്ഗം:ഹരിയാനയിൽ നിന്നും രാജ്യസഭയിൽ അംഗമായവർ വർഗ്ഗം:മഹാരാഷ്ട്രയിൽ നിന്നുള്ള ഭാരതീയ ജനതാ പാർട്ടി നേതാക്കൾ വർഗ്ഗം:മഹാരാഷ്ട്രയിൽ നിന്നുള്ള ലോക്‌സഭാംഗങ്ങൾ വർഗ്ഗം:1953-ൽ ജനിച്ചവർ
അലീഷ്യ മോറെ ഡി ജസ്റ്റോ
ജീവിതരേഖ
ഫണ്ടാസിയൻ ലൂസിൽ [ലൈറ്റ് ഫൗണ്ടേഷൻ] അവർ കോൺഫറൻസുകൾ സംഘടിപ്പിച്ചു, ഒപ്പം അവരുടെ പിതാവിനോടൊപ്പം അറ്റെനിയോ പോപ്പുലർ [പീപ്പിൾസ് അഥീനിയം] സ്ഥാപിച്ചു. ഹ്യൂമാനിഡാഡ് ന്യൂവ [ന്യൂ ഹ്യുമാനിറ്റി], ജേണലിന്റെ ചീഫ് എഡിറ്ററും ന്യൂസ്ട്ര കോസ [Our Cause] പ്രസിദ്ധീകരണത്തിന്റെ ഡയറക്ടറുമായിരുന്നു. 1914 ൽ കോളേജിൽ നിന്ന് മെഡിക്കൽ ഡോക്ടറായി ബിരുദം നേടി. കുറച്ച് വർഷങ്ങൾക്ക് ശേഷം അവർ സോഷ്യലിസ്റ്റ് പാർട്ടിയിൽ ചേർന്നു. താമസിയാതെ ജുവാൻ ബി. ജസ്റ്റോ എന്ന രാഷ്ട്രീയക്കാരനെ അവർ വിവാഹം കഴിച്ചു. അവർക്ക് മൂന്ന് മക്കളുണ്ടായി.
1918-ഓടെ, അവർ യൂണിയൻ ഫെമിനിസ്റ്റ നാഷണൽ [നാഷണൽ ഫെമിനിസ്റ്റ് യൂണിയൻ] സ്ഥാപിച്ചു. 1928-ൽ തന്റെ ഭർത്താവ് മരിച്ചതിന് ശേഷം അവർ സ്ത്രീകളെ സംരക്ഷിക്കുന്ന രാഷ്ട്രീയ പ്രവർത്തനം പ്രത്യേകിച്ച് സ്ത്രീകളുടെ വോട്ടവകാശം, ശമ്പളം നൽകുന്ന ജീവനക്കാരുടെ തൊഴിൽ അവകാശങ്ങൾ, പൊതുജനാരോഗ്യം, പൊതുവിദ്യാഭ്യാസം എന്നിവയുമായി ബന്ധപ്പെട്ട വിഷയങ്ങളിൽ തുടർന്നു. 1932-ൽ, സ്ത്രീകളുടെ വോട്ടവകാശം സ്ഥാപിക്കുന്നതിനായി അവർ ഒരു കരട് നിയമം സൃഷ്ടിച്ചു. അത് 1947 വരെ അർജന്റീനയിൽ അനുവദിച്ചിരുന്നില്ല. സ്പാനിഷ് ആഭ്യന്തരയുദ്ധസമയത്ത് അവർ രണ്ടാം സ്പാനിഷ് റിപ്പബ്ലിക്കിനെ പിന്തുണച്ചു. കൂടാതെ പെറോണിസത്തിന്റെ സ്ഥിരം വിമർശകയായിരുന്നു. അത് ജനാധിപത്യവിരുദ്ധമായി അവർ വിശേഷിപ്പിക്കപ്പെട്ടു. 1958-ൽ, സോഷ്യലിസ്റ്റ് പാർട്ടിയുടെ വിഭജനത്തിലും അർജന്റീനിയൻ സോഷ്യലിസ്റ്റ് പാർട്ടിയുടെ സ്ഥാപനത്തിലും അവർ പങ്കെടുത്തു. 1960 വരെ ലാ വാൻഗ്വാർഡിയ എന്ന പത്രത്തിന്റെ ഡയറക്ടർ സ്ഥാനം സ്വീകരിച്ചു. തന്റെ അവസാന വർഷങ്ങൾ വരെ അവർ ജോലി തുടർന്നു. 1975-ൽ മനുഷ്യാവകാശങ്ങൾക്കായുള്ള സ്ഥിരം അസംബ്ലിയുടെ സ്ഥാപകരിൽ ഒരാളായിരുന്നു.
അർജന്റീനിയൻ ഫെമിനിസ്റ്റ് യൂണിയൻ
അവർ അർജന്റീനയിൽ നാഷണൽ ഫെമിനിസ്റ്റ് യൂണിയൻ സ്ഥാപിച്ചു, അക്കാലത്ത് അർജന്റീനയിൽ നിലനിന്നിരുന്ന വ്യത്യസ്‌ത ഫെമിനിസ്റ്റ് സംഘടനകളെ ഒന്നിപ്പിക്കുക എന്ന ലക്ഷ്യത്തോടെയായിരുന്നു അത്. അവയിൽ ചിലത്: ഫെമിനിസ്റ്റ് സോഷ്യലിസ്റ്റ് സെന്റർ, ഫെമിനിൻ സോഷ്യലിസ്റ്റ് ഗാതറിംഗ്, നാഷണൽ കൗൺസിൽ ഓഫ് വിമൻ. സ്ത്രീകളുടെ അവകാശങ്ങളും സ്ത്രീകളുടെ തൊഴിൽ സംരക്ഷണവും അംഗീകരിക്കുന്ന നിരവധി നിയമങ്ങൾ അംഗീകരിക്കുന്നതിനും അവിവാഹിതരായ അമ്മമാരെ സംരക്ഷിക്കുന്നതിനും എൻഎഫ്‌യുവിന്റെ രാഷ്ട്രീയ പ്രവർത്തനം പ്രധാനമായിരുന്നു. ഈ സംഘടന അവരുടെ ആശയങ്ങൾ പ്രോത്സാഹിപ്പിക്കുന്നതിനും തിരഞ്ഞെടുപ്പ് റാലികളിൽ വനിതാ ആക്ടിവിസ്റ്റുകളെ സംഘടിപ്പിക്കുന്നതിനുമായി ന്യൂസ്ട്ര കോസ എന്ന മാസിക പ്രസിദ്ധീകരിച്ചു.
പുറംകണ്ണികൾ
വർഗ്ഗം:1885-ൽ ജനിച്ചവർ വർഗ്ഗം:1986-ൽ മരിച്ചവർ
ആർച്ചോസോറസ്
ആർച്ചോസോറിഫോം ജെനുസിൽപ്പെട്ട മൺമറഞ്ഞുപോയ ഒരു ഉരഗം ആണ് ആർച്ചോസോറസ്. ഇവ അന്ത്യ പെർമിയൻ കാലത്തു ജീവിച്ചിരുന്നവയാണ്. ഫോസിൽ കണ്ടു കിട്ടിയിട്ടുള്ളത് പോളണ്ടിലും റഷ്യയിലും നിന്നാണ്. ആർച്ചോസോറിഫോമുകളിൽ ഏറ്റവും പുരാതന ഇനമാണ് ഇവ.
അവലംബം
വർഗ്ഗം:പെർമിയൻ കാലത്തെ ഉരഗങ്ങൾ
പയ്യാനക്കൽ
കോഴിക്കോട് ജില്ലയിലെ ഒരു പ്രദേശമാണ് പയ്യാനക്കൽ. ഇതിന്റെ പടീഞ്ഞാറ് അറബിക്കടലും വടക്ക് കല്ലായിപ്പുഴയും കിഴക്ക് റെയിൽവേ സ്റ്റേഷനും തെക്ക് ബേപ്പൂർ ഗ്രാമപഞ്ചായത്തും സ്ഥിതി ചെയ്യുന്നു.
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ഹെലിനിക്കോൺ ഒളിമ്പിക് കോംപ്ലക്സ്
സ്ഥലങ്ങൾ
2004 വേനൽക്കാല പാരാലിംപിക് ഗെയിമുകളിൽ, ഇൻഡോർ അരീന വീൽചെയർ റഗ്ബിക്ക് വേദിയായിരുന്നു. ഗ്രീക്ക് ബാസ്ക്കറ്റ്ബോൾ ക്ലബ്ബ് പാനെല്ലിനോയിസിന്റെ ഹോം അരീനയായിരുന്നു. ഗ്രീക്ക് കപ്പിന്റെ പല ഫൈനൽ മത്സരങ്ങൾക്കും ഇവിടം ആതിഥേയത്വം വഹിച്ചിട്ടുണ്ട്. ഗ്രീക്ക് ബാസ്ക്കറ്റ് ക്ലബ്ബ് പാനെല്ലിനോയിസ്സും യൂറോപ്യൻ കപ്പിന്റെ ഹോം ഗെയിംസും മത്സരരംഗത്ത് കളിച്ചു.
ബാഹ്യ ലിങ്കുകൾ
വർഗ്ഗം:2004 ഒളിമ്പിക്സ് വേദി വർഗ്ഗം:ഒളിമ്പിക് പാർക്കുകൾ
സൂസി സൊറാബ്ജി
സൂസി സൊറാബ്ജി (1868 – മാർച്ച് 15, 1931) ഇന്ത്യൻ അദ്ധ്യാപികയും മിഷണറി പ്രവർത്തകയും ആയിരുന്നു.
മുൻകാലജീവിതം
മഹാരാഷ്ട്രയിലെ ഷോലാപൂർ എന്ന സ്ഥലത്ത് ആണ് സൂസി സൊറാബ്ജി ജനിച്ചത്. ഒരു പഴ്സി ക്രിസ്ത്യൻ മിഷണറിയായ റെവെറന്റ് സൊറാബ്ജി കർസെഡ്ജി, ഫ്രാൻസിന ഫോർഡ് എന്നിവരുടെ ഏഴുമക്കളിലൊരാളായ സൂസിയെ ബ്രിട്ടീഷ് ദമ്പതികൾ ദത്തെടുത്തു വളർത്തുകയുണ്ടായി. അവളുടെ അമ്മ പൂനയിൽ ധാരാളം ഗേൾസ് ഹൈസ്ക്കൂളുകൾ സ്ഥാപിച്ചു. ബോംബെ സർവ്വകലാശാലയിൽ നിന്ന് സൊറാബ്ജി ഉന്നത വിദ്യാഭ്യാസം നേടി.
അവലംബം
വർഗ്ഗം:1868-ൽ ജനിച്ചവർ വർഗ്ഗം:1931-ൽ മരിച്ചവർ
തുറക്കൽ
കേരളത്തിലെ മലപ്പുറം ജില്ലയിലെ കൊണ്ടോട്ടി നഗരസഭയിലെ ഒരു പ്രദേശമാണ് തുറക്കൽ.
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ടേം ലൈഫ് ഇൻഷുറൻസ്
പോളിസി ഉടമസ്ഥന്റെ മരണത്തിൽ മാത്രം തുക തിരികെ നൽകപ്പെടുന്ന തരം ഇൻഷുറൻസ് പോളിസികളാണ് ടേം ഇൻഷുറൻസ് അല്ലെങ്കിൽ ടേം ലൈഫ് ഇൻഷുറൻസ് എന്ന് വിളിക്കപ്പെടുന്നത്. ഈ തരം പരിരക്ഷയിൽ ഒരു നിശ്ചിത കാലാവധിയിലേക്കാണ് ജീവൻ പരിരക്ഷ ലഭ്യമാക്കുന്നത്. ഈ പരിരക്ഷയ്ക്കുള്ള അടവ് തുക - മരിച്ചാൽ ലഭ്യമാകുന്ന തുകയെ അപേക്ഷിച്ച് വളരെ കുറവായിരിക്കും. സാധാരണ ലൈഫ് ഇൻഷുറൻസ് അടവ് തുകയേക്കാളും കുറഞ്ഞ നിരക്കിൽ ടേം ഇൻഷുറൻസ് പോളിസികൾ ലഭ്യമാകും. പോളിസി കാലാവധി കഴിയുമ്പോൾ തുകയൊന്നും തിരികേ ലഭിക്കാത്ത ഇത്തരം പരിരക്ഷയിൽ പോളിസി ഉടമയുടെ മരണാനന്തരം അന്തരാവകാശികൾക്ക് ഇൻഷുർ ചെയ്ത തുക ലഭിക്കാവുന്നതാണ്.
അവലംബം
വർഗ്ഗം:ഇൻഷുറൻസ്
സത്താര അരുവിയൻ
അരുവിയൻമാർ എന്ന സൂചിത്തുമ്പി കുടുംബത്തിലെ ഒരു തുമ്പിയാണ് സത്താര അരുവിയൻ. മഹാരാഷ്ട്രയിലെ സത്താര ജില്ലയിലെ തോസ്ഘാട്ട് എന്ന സ്ഥലത്ത് നിന്നും 2021 ലാണ് ഈ തുമ്പിയെ ആദ്യമായി കണ്ടെത്തിയത്. കേരളത്തിൽ വയനാട് ജില്ലയിലെ തിരുനെല്ലിയിൽ നിന്നാണ് ഇതിന്റെ സാന്നിധ്യം ആദ്യമായി റിപ്പോർട്ട് ചെയ്യപ്പെട്ടിരിക്കുന്നത്. ഇതോടെ കേരളത്തിൽ കാണുന്ന അരുവിയൻ തുമ്പികളുടെ എണ്ണം നാലായി. തെക്കൻ അരുവിയൻ, വടക്കൻ അരുവിയൻ, ചെങ്കറുപ്പൻ അരുവിയൻ എന്നിവയാണ് മറ്റുള്ളവ.
ശരീരഘടന
ചുണ്ടുകൾ, കണ്ണുകൾ തുടങ്ങിയ ശിരസ്സിന്റെ ഭാഗങ്ങൾക്ക് കറുപ്പ് നിറമാണ്. ഓറഞ്ച് കലർന്ന ചുവപ്പ് നിറത്തിലുള്ള ഉരസ്സിൽ കറുത്ത വരകളുണ്ട്. മുന്നിലെ ജോഡി കാലുകളുടെ മുൻഭാഗത്ത് നേരിയ കറുപ്പ് നിറം വ്യാപിച്ചു കാണാം. മറ്റ് കാലുകൾക്ക് ചുവപ്പ് നിറം. കാൽമുട്ടുകൾക്ക് കറുപ്പ് നിറമാണ്. പിൻചിറകുകളുടെ അഗ്രഭാഗത്തിന് കറുപ്പ് നിറമുണ്ട്.
പൈങ്ങോട്ടായി
കോഴിക്കോട് ജില്ലയിലെ വടകര താലൂക്കിലെ കോട്ടപ്പള്ളി അംശത്തിലെ ഒരു ​ഗ്രാമീണ പ്രദേശമാണ് പൈങ്ങോട്ടായി. കൃഷിയെ ഉപജീവനമാക്കി അതിജീവനം സാധ്യമാക്കിയ ഒരു തലമുറയിൽ നിന്നും പതിയെ പുരോ​ഗതിയുടെ പാതയിൽ മുന്നേറുന്ന പ്രദേശമായാണ് ഈ നാടിനെ അടയാളപ്പെടുത്താൻ സാധിക്കുക. പ്രധാന കൃഷി നാളികേരമാണ്. ​ഗൾഫ് നാടുകളിലെക്കുള്ള കുടിയേറ്റം സാധ്യമായതോടെ സാമ്പത്തികമായി സ്വാശ്രയത്വം കൈവരിച്ച് മുന്നേറുന്ന നാടാണ്. നാളികേരം, കുരുമുളക്, അടക്ക എന്നിവയാണ് പ്രധാന കാർഷികവൃത്തി. പശു, ആട്, കോഴി ഇവയെയും വീടുകളിൽ വളർത്തുന്നുണ്ട്. മുസ്ലിംങ്ങളും ഹിന്ദുക്കളും ഇടകലർന്ന് വളരെ സൗഹാർദ്ദത്തോടെയാണ് ജീവിക്കുന്ന ഇടമാണ്. ജമാഅത്തെ ഇസ്ലാമിയുടെ ആരംഭ കാലം മുതലെ പ്രസ്ഥാനത്തിന് വെള്ളവും വളവും നൽകിയ നാടാണ് പൈങ്ങോട്ടായി. ജമാഅത്തെ ഇസ്ലാമിയുടെ പ്രഥമ കേരള അമീർ എം.കെ മുഹമ്മദലിയെന്ന ഹാജി സാഹിബിൻ്റെ നേതൃത്വത്തിലാണ് ഈ നാട്ടിൽ നവോത്ഥാന പ്രവർത്തനങ്ങൾക്ക് തുടക്കം കുറിച്ചത്. ജമാഅത്തെ ഇസ്ലാമിയുടെ പ്രവർത്തനങ്ങളുടെ ഫലമായി ഇസ്്‌ലാമിക പൈതൃകത്തിന്റെയും സംസ്‌കാരത്തിന്റെയും മനോഹാരിതയാൽ സമ്പന്നമാണ് ഇന്ന് പൈങ്ങോട്ടായി. ഇസ് ലാമിക മൂല്യങ്ങളിൽ ഊന്നിനിന്നുകൊണ്ട് വിദ്യാഭ്യാസ സാംസ്കാരിക മേഖലകളിൽ ശ്രദ്ധേയ ഇടപെടലുകൾ ഈ നാട്ടിൽനിന്നുണ്ടായിട്ടുണ്ട്. കേരളത്തിന്റെ ഗ്രാമപ്രദേശങ്ങളിൽ ദീനിപരമായ ഉണർവിന് വിത്തുകൾ പാകിയ പണ്ഡിത ശ്രേഷ്ടരുടെ മഹനീയ സാന്നിധ്യവും നന്മ നിറഞ്ഞ നാട്ടുകാരുടെ  നിസ്വാർത്ഥ സന്നദ്ധതയും ഒത്ത് ചേർന്നപ്പോളാണ്  പൈങ്ങോട്ടായി ഗ്രാമത്തിൻ്റെ  ചരിത്രം സാംസ്കാരിക മുന്നേറ്റത്തിൻ്റെ മുൻനിരയിൽ ഇടം പിടിച്ചത്.
പ്രധാന സ്ഥാപനങ്ങൾ
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ